You are at:Home»تەوەر»هەواڵ»تایبه‌ت»حکومەتی هەرێمی کوردستان وەڵامی عەبادی دەداتەوە\nحکومەتی هەرێمی کوردستان وەڵامی نوێترین لێدوانی سەرۆکوەزیرانی عێراق دەداتەوە و رایدەگەیەنێت، خه‌ڵكی كوردستان هیچ متمانه‌یه‌كی به‌و قسانه نه‌ماوه و باش له‌وه گه‌یشتووه كه تەنیا بۆ میدیان.\nرۆژی سێشەممە 5-12-2017، حەیدەر عەبادی، سەرۆکوەزیرانی عێراق لە کۆنگرەی رۆژنامەڤانی هەفتانەیدا رایگەیاند، مووچەی فەرمانبەرانی هەرێمی کوردستان خەرجدەکەن، بەڵام دەبێ وردبینی بکەن. ئاماژەی بەوەش کرد کە لیژنەیەکیان بۆ لێکۆڵینەوە و وردبینیکردنی مووچەی فەرمانبەرانی هەرێمی کوردستان راسپاردووە.\nهەر پەیوەست بە مووچە زیاتر گوتی: “لەنێو هەرێمی کوردستان رەخنە هەیە و پێیان راگەیاندووین بەم شێوەیە پارە خەرج مەکەن، چونکە پارەکە دەچێت بۆ لایەنگری لایەنەکان و هاووڵاتیی ئاسایی بەدەستی ناگات، بۆیە پێویستە وردبینی بکرێت”.\nلەبارەی کێشە نێوخۆییەکانی هەرێمی کورستانیش رایگەیاند: “سەرەتا داوا لە هەرێم دەکەین کێشەکانی چارەسەر بکات، کێشەیەکی راستەقینە لەنێو هەرێمی کوردستاندا هەیە، ئایا حکومەتی هەرێم نوێنەرایەتی تەواوی هەرێم دەکات؟”.\nرۆژی چوارشەممە 6-12-2017، سەفین دزەیی، گوتەبێژی حکومەتی هەرێمی کوردستان له راگەیێندراوێکدا، وەڵامی قسەکانی حەیدەر عەبادی، سەرۆکوەزیرانی عێراقی دایەوە، کە لەدوای کۆبوونەوەی دوێنێ سێشەممەی ئەنجوومەنی وەزیران لە کۆنگرەی رۆژنامەڤانیی هەفتانەیدا باسی له هه‌رێمی كوردستان كرد.\nسەفین دزەیی، گوتەبێژی حکومەتی هەرێمی کوردستان لەبارەی ناردنی موچەی فەرمانبەرانی هەرێمی کوردستان لەلایەن بەغدا وەڵامی عەبادی دەداتەوە و دەڵێت: “عه‌بادی چه‌ندینجارە باسی ئه‌وه ده‌كات، گوایه موچه‌ی موچه‌خۆرانی هه‌رێمی كوردستان ده‌نێرێت و بۆ ئه‌مه‌ش خه‌ریكی وردبوونه‌وه‌ن له لیسته‌كانی موچه‌خۆرانی هه‌رێم، به‌ڵام وه‌ك پێشتریش گوتوومانه حكومه‌تی فیدراڵ، تاوەکو ئێستا هیچ لیستێكی له حكومه‌تی هه‌رێمی داوانه‌كردووه، بۆیه ئاگادارنین و نازانین ئه‌وانه كام لیستانه‌ن، كه حكومه‌ته‌كه‌ی عه‌بادی خه‌ریكی لێوردبوونه‌وه‌یانه؟! خه‌ڵكی كوردستان ئیدی باش له‌وه تێگه‌یشتووه ئه‌وه له لێدوانی میدیایی بترازێ، هیچی دیکە نییه، بۆیه هیچ متمانه‌یه‌كی به‌و قسانه نه‌ماوه”.\nگوتەبێژی حکومەتی هەرێمی کوردستان، له‌رباره‌ی بابه‌تی ده‌روازه سنوورییه‌كان دەڵێت “به‌پێی مادده‌ی 114ـی ده‌ستووری عێراق، به‌ڕێوه‌بردنی ده‌روازه سنوورییه‌كان به ته‌نیا ده‌سه‌ڵاتی حكومه‌تی فیدراڵ نییه، به‌ڵكو به هاوبه‌شی له‌گه‌ڵ هه‌رێمی کوردستان به‌ڕێوه‌ده‌برێت، بۆ ئه‌م مه‌به‌سته‌ش هه‌میشه رامانگه‌یاندووه، كه حكومه‌تی هه‌رێم ئاماده‌ی هاوكاری و هه‌ماهه‌نگییه”.\nبەشێکی دیکەی راگەیێندراوەکەی گوتەبێژی حکومەت، وەڵامدانەوەی لێدوانی عەبادی لەبارەی فڕۆکەخانەکانی هەرێمی کوردستانەوەیە و دەڵێت “هه‌رچی داخستنی فڕۆكاخه‌كانە، ئه‌وه سزادانی هاونیشتمانیانی هه‌رێمی كوردستانه، سزادانی ئه‌و نه‌خۆش و پێشمه‌رگانه‌یه له‌كاتی به‌رگری له هه‌رێمی كوردستان و له عێراق له شه‌ڕی دژی داعشدا برینداربوون و پێویستییان به چاره‌سه‌ره له ده‌ره‌وه‌ی وڵات. گەشتكردن له‌ڕێگه‌ی فڕۆكه‌خانه‌كانی به‌غدا، یان شاره‌كانی دیكه‌ی عێراقه‌وه هێنده ئاسان نییه وه‌ك عه‌بادی باسیده‌كات، هه‌م تێچووی سه‌فه‌ر له‌سه‌ر هاوڵاتیان زیاد ده‌كات، هه‌م كاتێكی زۆریان ده‌گرێت. پرسیاره‌كه ئه‌وه‌یه، بۆچی هاوڵاتییه‌كی به‌غدا، یان نه‌جه‌ف، یان به‌سرا مافی ئه‌وه‌ی هه‌یه له شاره‌كه‌ی خۆیه‌وه راسته‌وخۆ سه‌فه‌ری ده‌ره‌وه‌ی وڵات بكات، به‌ڵام هاونیشتمانییەکی هه‌رێمی کوردستان ئه‌و مافه‌ی نییه؟! ئه‌مه كوێی هاوڵاتیبوونه؟!”.\nلەبارەی حکومەت و كێشه سیاسییه‌كانی هه‌رێمی کوردستان، کە چەندینجارە عەبادی دەڵێت “نوێنەرایەتی هەموو خەڵکی کوردستان ناکات”، سەفین دزەیی دەڵێت “كاتی ئه‌وه‌مان نییه باسی ئه‌و هه‌موو كێشه و كه‌موكوڕییانه بكه‌ین، كه هه‌ر له سه‌ره‌تای ده‌ستبه‌كاربوونی كابینه‌كه‌ی عه‌بادییه‌وه به‌رۆكی حكومه‌ته‌كه‌ی گرتوون، ئه‌مه بابه‌تی ئێمه نییه و هیچ سوودێكیشی بۆ ئه‌م دۆخه نییه، ده‌رباره‌ی حكومه‌تی هه‌رێمی كوردستانیش، ئه‌وه شه‌رعییه‌تی له په‌رله‌مان و گه‌لی كوردستان وه‌رگرتووه و هیچ پێویستییه‌كی به شه‌رعیه‌تپێدانی خه‌ڵكی دیكه نییه، به‌شێوه‌یه‌كی یاساییش به دوو خولی ته‌شریعی له‌گه‌ڵ په‌رله‌مانی كوردستان به‌رده‌وامده‌بێت و ده‌سه‌ڵاتی ته‌واوی به‌سه‌ر هه‌موو كایه‌یه‌كی هه‌رێمی كوردستاندا هه‌یه”.\nگوتەبێژی حکومەتی هەرێمی کوردستان دووپاتیکرده‌وه، كه هه‌رێمی كوردستان وه‌ك هه‌میشه رایگه‌یاندووه، راستگۆیانه و به نیازپاكییه‌وه داوای گفتوگۆ بۆ چاره‌سه‌ركردنی كێشه‌كان ده‌كات، به‌ڵام ئه‌وه‌ی، كه وه‌ڵام ناداته‌وه و ته‌نیا لەڕێگه‌ی میدیا و كۆنگره رۆژنامه‌وانییه‌وه بۆ پڕۆپاگه‌نده نه‌ك بۆ چاره‌سه‌ر به‌رده‌وام باسی چاره‌سه‌ر و لێكگه‌یشتن و ده‌ستوور و هاوڵاتیبوون و ئه‌و ده‌سته‌واژانه ده‌كات، عه‌بادییه، ئه‌مه‌ش به‌دڵنیاییه‌وه هیچ خزمه‌تێك به دۆخه‌كه ناكات و نابێته هۆی چاره‌سه‌رێكی جددی بۆ كێشه‌كان، به‌پێچه‌وانه‌وه ده‌بێته هۆی به‌رده‌وامی ناسه‌قامگیری”.


سه‌عدی پیره : PUKmedia ھه‌میشه له‌پێشه‌وه‌ی كاروانی رۆژنامه‌گه‌ری بووه\nسه‌عدی ئه‌حمه‌د پیره ئه‌ندامی ئه‌نجومه‌نی گشتی سه‌ركردایه‌تی یه‌كێتیی نیشتمانیی كوردستان پیرۆزبایی لهPUKmedia ده‌كات.\nبه‌رێزان/ سه‌رنوسه‌ر و میدیاكارو ته‌واوی كارمه‌ندانی پیوكه‌ی میدیا\nله حه‌ڤده‌هه‌مین ساڵیادی دامه‌زراندنی ماڵپه‌ڕه ئازیزه‌كه‌تان ، پیرۆزبایی گه‌رمتان ئاراسته ده‌كه‌م و هیوای پێشكه‌وتن و گه‌شه‌ی زیاترتان بۆ ده‌خوازم له خزمه‌تكردنی كۆمه‌ڵانی خه‌ڵك و میدیای كوردی دا.\nله17 ساڵی رابردوودا ماڵپه‌ڕی (PUKmedia) پێ به پێ له‌گه‌ڵ قۆناغه جیاوازه‌كانی سیاسی و ئابووری و رۆشنبیری ھه‌میشه له پێشه‌وه‌ی كاروانی خه‌باتی رۆژنامه‌گه‌ری و رۆشنبیری به‌رده‌وامی داوه به‌و په‌یامه روونه‌ی كه ساڵه‌ھایه كردویه‌تی به دروشم كه خۆی له راستی و دروستی زانیاریه‌كانی و ئازادی راده‌ربڕین و ڕای جیاواز ده‌بینێته‌وه.\nبۆیه ھه‌میشه وه‌ك سه‌كۆی ئازادیخوازان وبڵندگۆی چین و توێژه جیاوازه‌كان بووه\nوه‌ك چۆن له حه‌ڤده ساڵی رابردوودا خزمه‌تێكی گه‌وره‌تان به كاروانی خه‌باتی رۆشنبیری و كۆمه‌ڵایه‌تی و سیاسی و راگه‌یاندنی كوردیدا و له‌م پێناوه‌شدا ره‌نج و ماندوو بوونێكی زۆرتان كێشا، دڵنیام له ئاینده‌شدا سایته جوان و خۆشه‌ویسته‌كه‌ی پیوكه‌ی میدیا به‌رده‌وام ده‌بێت له پێشكه‌وتن و ھه‌موو كونجێكی ئه‌م جیھانه پڕ ده‌كات له زانیاری و ھه‌واڵ و هه‌میشه له پێشه‌نگ ده‌مێنێته‌وه\nجارێكی تر، پیرۆزباییتان لێده‌كه‌م، ده‌ستی یه‌كه‌به یه‌كه‌ی ته‌واوی خێزانه ماندوونه‌ناسه‌كه‌ی سایتی پیوكه‌ی میدیای ئازیزمان ده‌گووشم و ھیوای سه‌ركه‌وتن و پێشكه‌وتنی زیاترتان بۆ ده‌خوازم\nئه‌ندامی ئه‌نجومه‌نی گشتی سه‌ركردایه‌تی یه‌كێتیی نیشتمانیی كوردستان


لە ئەنجامی هێرشەکان بۆ سەر غەززە ١٤ کەس شەهید بون و ٣١ کەسیش بریندار بون\nگرام زێڕ 257.356\nبه رواری داگرتن : 2018-11-14 11:47\nغەززه - لە ئەنجامی هێرشەکانی ڕژێمی سەهیۆنی کە ڕۆژی یەکشەممە دەستی پێ کرد و تا ئاگر بەست بە کۆتای هات ١٤ کەس شەهید بون و ٣١ کەسیش بریندار بون.\nسەهیۆنیەکان لە ڕۆژی یەکشەممە تا ئاگر بەست بیناکانی حکومەت و هاوڵاتیان و مالەکان و زەویەکانی کشتوکال کردبوە ئامانج و لە ئەنجامی هێڕشەکاندا ١٤ فەلەستینی شەهید بون و ٣١ فەلەستینیش بریندار بون. هەروەها لە ئەنجامی هێڕشەکانی ئاسمانیدا ٨٠ بینا زیانی بەرکەوت،\nهەروەها لە وڵامی هێزەکانی بەرخوەدانیش ٢ سەهیۆنی داگیرکەر کوژران و ١٠٠ کەسیش بریندار بون.\nهێرشەکان چۆن دەستی پێ کرد\nداگیرکەرەکان ئێوارەی ڕۆژی یەکشەممە دەستی بە هێرشەکان کرد. یەکینەیەکی تایبەتی هێزی داگیرکەر کەوتبوە ناو ڕۆژهەڵاتی خان یونس و شەڕ لەناویان و هێزەکان القسام ڕویدابو، هێزەکانی داگیرکەریش بە هێرشەکانی ئاسمانی پشتگریان دەکرد، لە ئەنجامدا ٧ ئەندامی القسام کە یەکێکیان فەرماندە بو شەهید بون و ٧ کەسیش بریندار بون.\nسەبارەت بە ڕوداوەکە ڕوسیا ڕایگەیاندبو کە ئەو کەوتنە ناوە فەلستین نەگونجاو بو سەهیۆنەکانی بەرپرسی ئەو هێڕشانە.\nسەبارەت بە هێڕشەکان هێزەکانی القسام لە ڕاگەیەدنراوەکەیان باسیان لەوە کرد:\nدوژمنەکان بۆ ئۆپڕاسیۆنێکی زۆر گەورە دەستیان بە کار کرد. دەیانویست زیانی گەورە بە هێزەکانی بەرخوەدانی ناو غەززە بدەن. پێیان وا بو بەرخوەدان بێ هێز بوە. بۆیە یەکینەیێکی تایبەتی ڕژێمی سەهیۆنی بە ئۆتۆمبێلێکی مەدەنی کەوتە ناو شاری خان یونس. هێزەکانی القسامیش بینیان و تەعقیبیان کرد. هەروەها فەرماندەیەکی القسام نورالدین بەرەکەش هاتە و تەماشای شوێنی ڕوداوەکەی کرد.\nلە ئەنجامی شەڕدا فەرماندە نورالدین بەرەکەو موجاهیدێکی القسام بە ناوی موحەمەد ماجد القرا شەهید بو. دواتر ئۆتۆمبێلەکە دەیویست ڕا بکات. بۆ ئەوەی کە ئۆتۆمبێلەکە بە ڕاحەتی بتوانێت لە ناوچەکە ڕا بکات هێزەکانی سەهیۆنی بە فڕۆکە دەستی بە هێڕشەکان کرد و بە دەیان هێڕشیان ئەنجام دا.\nلەگەڵ تەواوی هێرشەکان هێزەکانمان تا دیوار ئەو ئۆتۆمبێلەیان تاقیب کرد. لە ئەنجامی شەڕەکەدا زیانی گران بە سەهیۆنەکان کەوت. هەروەها دوژمنیش مەجبور بو ئەوە ئیعتراف بکات. دواتر فڕۆکەیەک لە پاش دیوار سەرباز و مردوەکانیانی برد. موجاهیدەکانمان لە شوێنی زۆر نزیک تەقەیان لە فۆڕۆکەکە کرد. داگیرکەرەکان بۆ نەهێشتنی ئەسەر ئۆتمبێلەکەیان تەقاند.\nداگیرکەرەکان بەردەوام بون لە هێرشەکانیان\nسەهیۆنیەکان ڕۆژی دووشەممەش لە هێرشەکانیان بەردەوام بون، لە ئانجامی هێڕشەکانیان بۆ سەر باکوری غەززە ٣ فەلەستینی شەهید بون و ٣ش بریندار بون.\nهەروەها فڕۆکەکانی جەنگی زەویەکانی گشتوکال و شوێنەکانی نیشتەجێبونیان کردە ئامانج و شوێنەکان بۆردومان کرد. موشەکێک لە قوتابخانەیەک لە تێل الهوا کەوت و بو هۆکاری بەرکەوتنی زیان. هەروەها سەهیۆنیەکان بە تانکیش هێرشیان کردە بۆ سەر فەلەستین.\nهێرشیان کردە بۆ سەر ناوەندی گشتی تەلەفزیۆنی الأقصا\nفڕۆکەکانی ڕژێمی داگیرکەر لە کاتەکانی شەو هێرشیان کرد بۆ سەر ناوەندی گشتی تەلەفزیۆنی الأقصا. لە ئەنجامی هێڕشەکەدا بینای تەلەفزیۆن بە تەواوی خاپور بو هەنێک لە بیناکانی دەوروبەریش زیانی بەرکەوت.\nهەروەها داگیرکەرەکان هێرشیان کرد بۆ سەر مالی هەنێک لە ڕێبەرانی فەلەستین.\nلە ئەنجامی هێرشی سەهیۆنیەکاندا ٣ فەلەستینی بریندار بون و بەم شێوەیە ژمارەی شەهیدەکان گەشتە ٦ کەس.\nهێزەکانی بەرخوەدان لە شوێنەکانی سەهیۆنیەکانیان دا\nلە بەرامبەر هێرشەکانی هێزەکانی داگیرکەر بۆ سەر خان یونس هێزەکانی بەرخوەدانیش بە موشەکەکان لە هێزەکانی داگیرکەریانیان دا.\nژوری هاوبەشی ئۆپڕاسیۆنەکانی فەلەستینی ڕاگەیاندبو هێزەکانی بەرخوەدانیش بە موشەکەکان لە سەهیۆنیەکانیان دا. لە ئەنجامدا ٨٥ داگیرکەری سەهیۆنی بریندار بون و بوە هۆکاری ترسی داگیرکەرەکان.\nهەنێک لە کەتائیبی القسام شەهید بون\nهەروەها هێزەکان بەرخوەدان ڕایاگەیاند کە بە موشەک لە پاسێکی کە سەرنشینانی سەربازەکانیدا.\nژووری ئۆپڕاسیۆنەکانی هاوبەشی فەلەستینیش ڕایگەیاند کە، هەنێک لە موجاهیدەکان موشەکێکیان لە پاسێکی کە سەرنشینانەکەی سەربازەکان بو دا و لە ئەنجامدا پاسەکە سوتا و سەربازەکانی لە ناوی مردن و بریندار بون.\nڕژێمی داگیرکەریش مەجبور بو ئیعتراف بکەن بەڵام ژمارەی قوربانیەکانیان شاردەوە وتیان تەنها کەسێک بە خەفیفی بریندار بو.\nبە نێوەندگیری میسڕ شەڕی لە نێوان هێزەکانی سەهیۆنیست و هێزەکانی بەرخوەدانی فەلەستین بە کۆتای هات و ئاگربەست ڕاگەیەندرا.\nژووری هاوبەشی هێزەکانی شۆرەش ڕایانگەیاند کە دوێنێ بە نێوەندگیری میسڕ ئاگربەست ڕاگەیەندرا.\nهەروەها ئیسماعیل هەنیە دوێنێ ئێوارە باسی لەوە کرد: هێزەکانی بەرخوەدان خۆیان و گەڵیان لە بەرامبەر هێرشەکانی ڕژێمی سەهۆیۆنی پاراست. گەڵی فەلەستینیش وەکو هەمو کاتێک بە سەبر و مەدح پێشوازی بەرخوەدانی کردوە(İLKHA).


سەرەتا › باسنیوز › پۆلیسێن دهۆكێ بكۆژێ دانعه‌مره‌كێ 50 سالى ده‌سته‌سه‌ركر\n2019/04/18 | 23:05\nپه‌یڤدارێ رێڤه‌به‌ریا پۆلیسێن پارێزگه‌ها دهۆكێ راگه‌هاند، پشتى سێ رۆژان ژ تاوانه‌كا كۆشتنێ ب روودانه‌كا ترافیكى، شۆفێرێ ئه‌و دانعه‌مرێ 50 سالى كۆشتى ده‌سته‌سه‌ركرن و دان ب تاوانا خوه دكه‌ت.\nموقه‌دم هێمن سلێمان، په‌یڤدارێ رێڤه‌به‌ریا پۆلیسێن پارێزگه‌ها دهۆكێ، بۆ (باسنیوز) دیار كر، به‌رى سێ رۆژان، ل سه‌ر رێكا دهۆك ئێتیتێ، د روودانه‌كا هاتنوچۆنێ دا ترۆمبێلێ ل دانعه‌مره‌كێ 50 سالى دایه و كۆشتیه و شۆفێر ره‌ڤیه و خوه ل قوربانى نه‌كریه خودان، پشتى پۆلیسێن دهۆكێ ب هه‌ڤكاریا پۆلیسێن هاتنوچۆنێ دووڤچوونا ڤى كه‌یسى كرى، هاته ده‌ستنیشانكرن كا چ جۆرێ ترۆمبێلێ ئه‌و روودان ئه‌نجامدایه و پشتى هینگى تۆمه‌تبارى خوه راده‌ستى پۆلیسان كر و دان ب تاوانا خوه كریه كو ژ ترسان دا ره‌ڤیه و ل ده‌مێ روودانێ ژ ترسان دا ره‌ڤیه.\nناڤبری داخواز ژ هه‌موو شۆفێران دكه‌ت ل ده‌مێ روودانێن ترۆمبێلێ دڤێت خوه ل قوربانى بكه‌نه خودان، دا كو سزایێ وى یێ دادگه‌هێ كێمتر لێ بهێت و سزایێ وى تۆندتر لێ نه‌هێت، هه‌روه‌سا زۆربه‌ى جاده‌یێن دهۆكێ كامیره لێ هه‌نه و كه‌س نه‌شێن ژ دادگه‌هێ بره‌ڤیت.


Matteo 9 BDG - مەتا 9 KSS | Biblica América Latina\nMatteo 9 BDG - مەتا 9 KSS\n1ئینجا عیسا سواری بەلەمێک بوو، پەڕییەوە و هاتە شارەکەی خۆی[a]. 2 ئیفلیجێکیان هێنایە لای لەناو جێگا کەوتبوو، کاتێک عیسا باوەڕی ئەوانی بینی، بە ئیفلیجەکەی فەرموو: «کوڕم، ورەت بەرز بێت، گوناهەکانت بەخشران.»\n3 جا هەندێک لە مامۆستایانی تەورات لە دڵی خۆیاندا گوتیان: «ئەمە کفر دەکات!»\n4 عیساش زانی بیر لە چی دەکەنەوە و فەرمووی: «بۆچی لە دڵتاندا بیر لە خراپە دەکەنەوە؟ 5 کامیان ئاسانترە بگوترێت، ”گوناهەکانت بەخشران،“ یان بگوترێت، ”هەستە و بڕۆ؟“ 6 بەڵام تاکو بزانن کوڕی مرۆڤ لەسەر زەوی دەسەڵاتی هەیە گوناه ببەخشێت،…» ئینجا بە ئیفلیجەکەی فەرموو: «هەستە، نوێنەکەت هەڵگرە و بڕۆرەوە ماڵەوە.» 7 ئەویش هەستا و گەڕایەوە ماڵ. 8 کاتێک خەڵکەکە ئەمەیان بینی، سام دایگرتن و ستایشی خودایان کرد، کە دەسەڵاتی ئاوای بە مرۆڤ داوە.\n9 کاتێک عیسا بەوێدا تێپەڕی، پیاوێکی بینی لە شوێنی باجگری دانیشتبوو، ناوی مەتا بوو. پێی فەرموو: «دوام بکەوە.» ئەویش هەستا و دوای کەوت.\n10 لە کاتێکدا عیسا لە ماڵی مەتا لەسەر خوان دانیشتبوو، زۆر باجگر و گوناهبار هاتن و لەگەڵ عیسا و قوتابییەکانی پاڵیان دایەوە. 11 کە فەریسییەکان ئەمەیان بینی، بە قوتابییەکانیان گوت: «بۆچی مامۆستاکەتان لەگەڵ باجگر و گوناهباران نان دەخوات؟»\n12 جا کاتێک عیسا گوێی لێبوو، فەرمووی: «لەشساغ پێویستی بە پزیشک نییە، بەڵکو نەخۆش. 13 بڕۆن و واتای ئەمە فێربن: [من میهرەبانیم دەوێ نەک قوربانی.][b] چونکە نەهاتووم ڕاستودروستان بانگهێشت بکەم، بەڵکو گوناهباران.»\n14 ئینجا قوتابییەکانی یەحیا هاتنە لای و گوتیان: «بۆچی ئێمە و فەریسییەکان زۆر جار بەڕۆژوو دەبین، بەڵام قوتابییەکانت بەڕۆژوو نابن؟»\n15 عیسا پێی فەرموون: «ئایا بانگهێشتکراوانی زەماوەند دەتوانن شیوەن بگێڕن کاتێک زاوا لەگەڵیاندایە؟ بەڵام ڕۆژێک دێت زاوایان لێ دوور دەخرێتەوە، ئەوسا بەڕۆژوو دەبن.\n16 «کەس کراسی کۆن بە پەڕۆیەک کە نەچووبێتە ئاو پینە ناکات، چونکە پینەکە کراسەکە لێک ڕادەکێشێت و دڕاویەکە خراپتر دەکات. 17 شەرابی نوێش ناکەنە ناو مەشکەی کۆنەوە، ئەگینا مەشکەکە دەدڕێت، جا شەرابەکە دەڕژێت و مەشکەکەش لەناودەچێت. بەڵکو شەرابی نوێ لەناو مەشکەی نوێ دەکرێت و هەردووکیان پارێزراو دەبن.»\n18 کاتێک ئەمانەی دەفەرموو، پێشەوایەک[c] هات و کڕنۆشی بۆ برد و گوتی: «هەر ئێستا کچەکەم مرد، بەڵام وەرە دەستی لەسەر دابنێ، زیندوو دەبێتەوە.» 19 عیساش هەستا و لەگەڵی ڕۆیشت، قوتابییەکانیش دوایان کەوتن.\n20 هەر لەو کاتەدا ژنێک کە دوازدە ساڵ بوو خوێنبەربوونی هەبوو، لە دواوە لێی نزیک بووەوە و دەستی لە چمکی کراسەکەی دا، 21 چونکە لە دڵی خۆیدا گوتی: «ئەگەر تەنها دەست لە جلەکانیشی بدەم، چاکدەبمەوە.»\n22 عیسا ئاوڕی دایەوە، بینی و فەرمووی: «کچم دڵنیابە، باوەڕەکەت تۆی چاککردەوە.» ژنەکە دەستبەجێ چاک بووەوە.\n23 کاتێک عیسا چووە ماڵی سەرۆکەکە، شیوەنگێڕان[d] و خەڵکێکی زۆری بینی کە دەنگەدەنگیان دەکرد، 24 فەرمووی: «لاچن، کچەکە نەمردووە، بەڵکو نوستووە.» ئەوانیش پێی پێکەنین. 25 کاتێک خەڵکەکە دەرکران، هاتە ژوورەوە و دەستی گرت، کچەش هەستایەوە. 26 ئەم هەواڵەش بە هەموو ئەو ناوچەیەدا بڵاو بووەوە.\n27 عیسا بەوێدا دەڕۆیشت، دوو کەسی نابینا دوای کەوتن، هاواریان دەکرد و دەیانگوت: «کوڕی داود، بەزەییت پێماندا بێتەوە.»\n28 کاتێک هاتە ماڵەوە، کەسە نابیناکان هاتنە لای. عیساش پێی فەرموون: «باوەڕتان بەوە هەیە کە من بتوانم ئەمە بکەم؟» وەڵامیان دایەوە: «بەڵێ گەورەم.»\n29 ئینجا ئەویش دەستی لە چاویان دا و فەرمووی: «با بەگوێرەی باوەڕتان بۆتان ببێت.» 30 ئیتر بیناییان بۆ گەڕایەوە، عیساش بە توندی ئاگاداری کردنەوە: «ئاگاداربن با کەس نەزانێت.» 31 بەڵام ئەوان ڕۆیشتن و هەموو ناوچەکەیان لێی تێگەیاند.\n32 کاتێک دوو کابراکە دەچوونە دەرەوە، چەند کەسێک لاڵێکیان هێنایە لای عیسا، ڕۆحی پیسی تێدابوو. 33 کاتێک ڕۆحە پیسەکە دەرکرا، لاڵەکە قسەی کرد. خەڵکەکەش سەرسام بوون، گوتیان: «قەت لە ئیسرائیلدا شتی وا ڕووی نەداوە.»\n34 بەڵام فەریسییەکان گوتیان: «بە شای ڕۆحە پیسەکان ڕۆحی پیس دەردەکات.»\n35 عیسا بە هەموو شار و گوندەکاندا دەگەڕا، لە کەنیشتەکانیان فێری دەکردن و مزگێنی پاشایەتییەکەی ڕادەگەیاند، هەرچی نەخۆشی و هەرچی نەساغی هەبوو چاکی دەکردنەوە. 36 کاتێک خەڵکەکەی بینی دڵی پێیان سووتا، چونکە وەک مەڕی بێ شوان پەرێشان و دەربەدەر بوون. 37 جا بە قوتابییەکانی فەرموو: «دروێنە زۆرە، بەڵام سەپان کەمە. 38 لەبەر ئەوە داوا لە خاوەنی دروێنە بکەن تاکو سەپان بۆ دروێنەکەی بنێرێت.»\n9:13 هۆشەع 6:6\n9:18 پێشەوای کەنیشت.\n9:23 لەلای جولەکەکان باو بووە کە بە شمشاڵ لێدان شیوەن بۆ مردوو بگێڕن وەک سەردولکەبێژ.


Diplomatic Magazine | ئه‌و ناوه‌ى پێى ناسراون ناوى ڕاسته‌قینه‌ى خۆیان نییه\nبزانه ناوى ڕاسته‌قینه‌ى ئه‌م كاره‌كته‌ره سیاسییانه چییه ؟\nئه‌و ناوه‌ى پێى ناسراون ناوى ڕاسته‌قینه‌ى خۆیان نییه\nئه‌و ناوه‌ى ئه‌م كاره‌كته‌ره سیاسیانه‌ى له ژیانى سیاسى‌و كایه‌ى سیاسیدا پێناسراوه، ناوى ڕاسته‌قینه‌ى خۆیان نییه‌و ناز ناوى ئه‌وانه، له‌م ڕاپۆرته‌دا ئاماژه به ناوى ڕاسته‌قینه‌ى ئه‌وان دراوه.\nسه‌رۆكۆمارى عێراق فواد مه‌عسوم، ناوى ( محه‌مه‌د فواد مه‌عسوم)ه، ساڵى 1938 له شارى كۆیه له‌دایكبووه.\nتا ته‌مه‌نى هه‌ژده ساڵى له قوتابخانه ئایینییه‌كانى كوردستان خوێندوویه‌تى، له ساڵى 1958 ده‌چێته قاهیره‌و له زانكۆى ئه‌زهه‌ر بڕوانامه‌ى به‌كالۆریۆس‌و ماسته‌ر له زانسته ئیسلامیه‌كاندا به ده‌ست دێنێت‌ودواتریش بڕوانامه‌ى دكتۆرا له هه‌مان زانكۆ له فه‌لسه‌فه‌دا وه‌رده‌گرێت.\nله ساڵى 1968 ده‌بێته ئه‌ندامى پارتى، له پاش به‌یاننامه‌ى 11ى ئازار ساڵى 1970، ده‌بێته به‌رپرسى ناوچه‌ى پارێزگاى" به‌سره" ى پارتى‌و له ساڵى 1973وه تا هه‌ره‌سى شۆڕشى ئه‌یلوول، نوێنه‌رى شۆڕش‌و مه‌لا مسته‌فا بووه له قاهیره.\nمحەمەد فواد مەعسوم (د.فواد مەعسوم)\nفواد مەعسوم، ئه‌ندامى ده‌سته‌ى دامه‌زرێنه‌رى یه‌كێتییه‌و له ساڵى 1982 تا ساڵى 1992 سكرتێرى ڕێكخراوى ( یه‌كێتى شۆڕشگێڕانى كوردستان) بووه له‌ناو یه‌كێتیدا.\nله پاڵ یه‌كه‌م هه‌ڵبژاردنى په‌رله‌مانى كوردستان، ده‌بێته سه‌رۆكى یه‌كه‌مین كابینه‌ى حكومه‌تى هه‌رێمى كوردستان‌و پاش ماوه‌یه‌كى كه‌م به‌هۆى ناكۆكییه‌كانى نێوان پارتى‌و یه‌كێتییه‌وه ده‌ست له‌كار ده‌كێشێته‌وه.\nئه‌و ناوى ( محه‌مه‌د قادر عه‌بدوڵا)یه، یه‌كێك له‌و كه‌سانه‌یه كه له‌پاش هه‌ره‌سى شۆڕشى ئه‌یلوول، له‌گه‌ڵ سامى عه‌بدولڕه‌حمان دا، سه‌ركردایه‌تى كاتى پارتى " قیاده موه‌قه‌ته)یان دروستكردو له ئه‌ده‌بیاتى سیاسى یه‌كێتیدا، وه‌ك یه‌كێك له‌تاوانباره‌كانى كاره‌ساتى هه‌كارى ناوى ده‌برێت.\nله كۆنگره‌ى ده‌یه‌مى پارتییه‌وه له ساڵى 1989، تا ئێستا له‌سه‌ركردایه‌تى پارتى‌و مه‌كته‌بى سیاسى ئه‌و حیزبه‌دایه.\nئه‌ندامى خوولى دووه‌مى په‌رله‌مانى كوردستان‌و سه‌رۆكى خوولى سێیه‌مى په‌رله‌مان بووه.\nمحەمەد قادر عەبدوڵا (کەمال کەرکوکی)\nدلێرى سه‌ید مه‌جید\nئه‌و ناوى ( ئه‌كره‌م سه‌ید مه‌جید)ه، له‌سه‌ره‌تاى ساڵانى حه‌فتاكانه‌وه په‌یوه‌ندى به كۆمه‌ڵه‌ى ڕه‌نجده‌رانى كوردستانه‌وه كردووه‌و له ساڵى 1975دا به‌رپرسى یه‌كێك له هێڵه‌كانى كۆمیته‌ى شاره‌كانى كۆمه‌ڵه‌ى ڕه‌نجده‌ران بووه له ناو شارى سلێمانى.\nهه‌رچه‌نده ناوى به‌كه‌مى دێته به‌رباسان، به‌ڵام ئه‌و یه‌كێك له كاره‌كته‌ره كاریگه‌ره‌كانى ناو یه‌كێتییه‌و به‌هۆى نزیكایه‌تیشى له‌ماڵى تاڵه‌بانییه‌وه به سندوقه ڕه‌شه‌كه‌ى یه‌كێتى ناوى ده‌برێت‌و ماوه‌یه‌كى زۆریشه سه‌رپه‌رشتیارى دارایی یه‌كێتى ده‌كات.\nدلێرى سه‌ید مه‌جید، به‌بێ ئه‌وه‌ى ئه‌ندامى مه‌كته‌بى سیاسى، یان سه‌ركردایه‌تى بێت، هه‌ندێكجار به‌شدارى كۆبوونه‌وه‌كانى مه‌كته‌بى سیاسى یه‌كێتى ده‌كات.\nئەکرەم سەید مەجید (دلێری سەید مەجید)\nمام ڕۆسته‌م، كه ( ڕۆسته‌م بازیانی)شى پێده‌وترێت، ناوى ( حه‌سه‌ن حه‌مید ڕه‌حیم)ه، ساڵى 1949 له دایكبووه، ساڵى 1968 بووه‌ته پێشمه‌رگه‌ى شۆڕشى ئه‌یلوول.\nئه‌و یه‌كێك له پێشمه‌رگه سه‌ره‌تاییه‌كان‌و یه‌كێك له به‌رپرسه سه‌ربازییه‌كانى یه‌كێتى بووه‌و ئه‌ندامى یه‌كه‌مین خوولى په‌رله‌مانى كوردستان بووه له‌سه‌ر فراكسیۆنى یه‌كێتى‌و چه‌ندینجاریش ڕایگه‌یاندووه كه خۆى بۆ سه‌رۆكى هه‌رێم ده‌پاڵێوێت.\nحەسەن حەمید (مام رۆستەم)\nمامه ڕیشه ناوى ( نه‌جمه‌دین شكور ڕه‌ووف)ه، ساڵى 1953 له گوندى تاڵه‌بانى سه‌ر به پارێزگاى كه‌كووك له دایكبووه‌و له ساڵانى حه‌فتاكاندا له ڕیزى فه‌له‌ستینییه‌كاندا د1 به ئیسرائیل جه‌نگاوه، له ساڵى 1978 بووه‌ته پێشمه‌رگه‌ى یه‌كێتى.\nئه‌و به‌یه‌كێك له هه‌ره پێشمه‌رگه ئازاكان ناوى ده‌برێت‌و یه‌كێك له سیمبووله‌كانى خه‌باتى پێشمه‌رگایه‌تییه دژ به ڕژێمى به‌عس.\nله به‌روارى 24- 1- 1985 له ڕووداوێكى گوماناویداو له لایه‌ن كۆمه‌ڵێك جاش‌و چه‌كدارى حكومه‌تى عێراقییه‌وه له گوندى " خالۆ بازیانى" نزیكى كه‌ركووك شه‌هید ده‌كرێت.\nنەجمەدین شکور (مامە ڕیشە)\nئه‌و ناوى ( فازیل كه‌ریم ئه‌حمه‌د)ه، یه‌كێك له كۆنترین كادیره‌كانى یه‌كێتى‌و كۆمه‌ڵه‌ى ڕه‌نجده‌رانه‌و ئه‌ندامى پێشووى مه‌كته‌بى سیاسی یه‌كێتى بووه، لێپرسراوى ناوه‌ندى " بیرو هۆشیارى" یه‌كێتى‌و ئێستاش لێپرسراوى ناوه‌ندى مێژووى یه‌كێتییه.\nله هه‌ڵبژاردنى ساڵى 2010ى په‌رله‌مانى عێراقدا، له‌گه‌ڵ چه‌ند كه‌سێكیتردا، لیستى ( به‌رژه‌وه‌ندى نه‌ته‌وه‌كان) نیان درووستكردو له هه‌ڵبژاردنى 12ى ئایارى 2018ى په‌رله‌مانى عێراقدایشدا كاندیدى ژماره 4 بوو له‌سه‌ر لیستى یه‌كێتى.\nفازیل کەریم (مامۆستا جەعفەر)\nمامۆستا جەعفەر، كه زۆرتر وه‌كو نووسه‌رو ڕۆشنبیر ناوى ده‌برێت، سه‌ربارى مێژووه درێژه‌كه‌ى له‌گه‌ڵ یه‌كێتیداو گه‌شتنى به باڵاترین پۆست له‌و حیزبه‌دا كه مه‌كته‌بى سیاسییه، به‌ڵام یه‌كێك له نا كاریگه‌رترین‌و نادیارترین كاره‌كته‌رى سیاسى یه‌كێتییه.\n( حه‌سیب عومه‌ر سابیر)، ناوى ڕاسته‌قینه‌و ته‌واوى ئاسۆى ده‌لاكه، ئه‌و له ساڵى 1957 له گه‌ڕه‌كى " ده‌رگه‌زێن"ى شارى سلێمانى له دایكبووه‌و له ساڵى 1963 چووه‌ته قوتابخانه‌ى خالیدییه له سلێمانى‌و تا پۆلى پێنجه‌مى سه‌ره‌تایی خوێندووه.\nله كۆتایی ساڵى 1976دا ده‌چێته شاخ‌و ده‌بێته پێشمه‌رگه‌ى یه‌كێتى‌و ئه‌و به داهێنه‌رى ئه‌و چالاكییانه دا ده‌نرێت كه پێشمه‌رگه له‌شاخه‌وه بۆ لێدان له پیاوانى ڕژێمى به‌عس هاتوونه‌ته‌وه ناو شارى سلێمانى.\nله 6- 9- 1979دا كاتێك بۆ ئه‌نجامدانى چالاكییه‌ك له‌گه‌ڵ پێشمه‌رگه‌یه‌كى دیكه‌دا دێنه‌وه بۆناو شارى سلێمانى، له لایه‌ن هاوڕێ پێشمه‌رگه‌كه‌یه‌وه خیانه‌تى لێده‌كرێت‌و ده‌كه‌وێته ده‌ست مولازم موحسین.\nحەسیب عومەر (ئاسۆی دەلاک)\nشوان قه‌ڵادزێیین ناوى ( عومه‌ر مسته‌فا باوه‌میر)ه، له ساڵى 1966 له پشده‌ر له‌دایكبووه، له زانكۆى تكریت ماسته‌رى له مێژوودا وه‌ده‌ستهێناو دكتۆرایشى له فه‌لسه‌فه‌ى مێژووى ئیسلامیدا له‌هه‌مان زانكۆ به ده‌ستهێناوه.\nئه‌و ئه‌ندامى مه‌كته‌بى سیاسى‌و وته‌بێژى بزوتنه‌وه‌ى ئیسلامى بووه‌و ئه‌ندامى خوولى چواره‌مى په‌رله‌مانى كوردستانیش بوو.\nله 17- 10- 2017 له ڕووداوى هاتوچۆدا گیانى له‌ده‌ستدا.\nعومەر مستەفا (شوان قەڵادزێی)\nناوى (حسێن ئیسماعیل حسێن)ه، له ساڵى 1979 ده‌بێته پێشمه‌رگه‌ى یه‌كێتى‌و دواى سێ ساڵ واز له پێشمه‌رگایه‌تى دێنێت.\nله پاش ڕاپه‌ڕینى به‌هارى 1991وه په‌یوه‌ندى به بزوتنه‌وه‌ى ئیسلامییه‌وه ده‌كات‌و پاش چه‌ند ساڵێك ده‌بێته ئه‌ندامى سه‌ركردایه‌تى بزوتنه‌وه\nئه‌ندامى ده‌سته‌ى دامه‌زرێنه‌رى كۆمه‌ڵى ئیسلامیییه‌و ئێستا ئه‌ندامى ئه‌نجوومه‌نى سیاسى‌و سه‌رۆكى فراكسیۆنى كۆمه‌ڵه له په‌رله‌مانى كوردستان.\nحسێن ئیسماعیل (مەروان گەڵاڵی)\nله ساڵى 1970 له هه‌ولێر له دایكبووه، ناوى ڕاسته‌قینه‌ى ( جه‌میل مه‌جید قادر)ه، ساڵى 1987 بووه‌ته پێشمه‌رگه‌ى بزوتنه‌وه‌ى ئیسلامى.\nئه‌ندامى ئه‌نجوومه‌نى كۆمه‌ڵى ئیسلامییه‌و له كابینه‌ى هه‌شته‌مى حكومه‌تى هه‌رێمدا، وه‌زیرى كشتوكاڵ‌و ئاودێرى بوو، هەروها خوشکی عەلی باپیر هاوسەریەتی.\nجەمیل مەجید (عەبدولستار مەجید)\nئه‌و، كه وه‌زیرى كۆچ‌و كۆچبه‌رانى عێراقه له‌سه‌ر پشكى بزوتنه‌وه‌ى گۆڕان، ناوى ( جاسم محه‌مه‌د)ه، به‌ر له‌وه‌ى ببێته وه‌زیر، مامۆستاى زانكۆى سلێمانى بووه له كۆلێژى زانسته مرۆڤایه‌تییه‌كان‌و به‌رپرسى ژوورى توێژینه‌وه‌ى سیاسى بزوتنه‌وه‌ى گۆڕان بوو، خەڵکی قەزای کەلارە.\nجاسم محەمەد (دەرباز محەمەد)\nئه‌و ناوى ( خالید عه‌بدوڵا ره‌حمان)ه، له‌ناوه‌ڕاستى ساڵانى نه‌وه‌ده‌كاندا ئه‌ندامى یه‌كگرتووى ئیسلامى كوردستان بووه، دواتر ده‌بێته یه‌كێتى‌و له ڕاگه‌یاندنى ئه‌و حیزبه به‌تایبه‌ت كه‌ناڵى كورد سات كار ده‌كات.\nخالید عەبدوڵا رەحمان (هۆشیار عەبدوڵا)\nماوه‌یه‌ك به‌رپرسى كه‌ناڵى كه‌ى ئێن ئێن بووه، ئه‌ندامى خوولى پێشووى ئه‌نجوومه‌نى نوێنه‌رانى عێراق بووه له فراكسیۆنى گۆڕان‌و له هه‌ڵبژاردنى 12ى ئایارى 2018دا، دووباره له‌سه‌ر لیستى گۆڕان، به ئه‌ندامى ئه‌نجوومه‌نى نوێنه‌رانى عێراق هه‌ڵبژێردرایه‌وه.


كاته‌كانی ده‌ستكه‌وتنی ڤیتامین (D) له تیشكی خۆره‌وه\nلای هه‌موان ئاشكرایه تیشكی خۆی یه‌كێكه له‌سه‌رچاوه سه‌ره‌كیه‌كانی ده‌ستكه‌وتنی ڤیتامین دی بۆ له‌ش، پسپۆڕانی بواری ته‌ندروستیش به‌رده‌وام ئامۆژگاری ئه‌و كه‌سانه ده‌كه‌ن كه رێژه‌ی ڤیتامین (D) له له‌شیاندا كه‌مه، بچنه به‌ر تیشكی خۆر.\nبه پێی ئه‌نجامی توێژینه‌وه‌یه‌ك ده‌ست كه‌وتنی ڤیتامین (D) له تیشكی خۆره‌وه كاتی دیاری كراوی خۆی هه‌یه، مرۆڤ له‌سه‌رجه‌م كاته‌كاندا ناتوانێت سود له تیشكی خۆر وه‌ربگرێت.\nتوێژینه‌وه‌كه له‌لایه‌ن پسپۆڕه‌كانی زانكۆی بۆستنی ئه‌مeریكا ئه‌نجامدراوه و باس له‌وه ده‌كات كه باشترین كات بۆ ده‌ستكه‌وتنی ڤیتامین دی له تیشكی خۆره‌وه له نێوان كاتژمێر (8:30) بۆ (11) پێش نیوه‌ڕۆدایه، هه‌روه‌ها پاش كاتژمێر چواری پاش نیوه‌ڕۆش به‌هه‌مان شێوه تیشكی خۆر ڤیتامین (D) له له‌شدا جێگیر ده‌كات.\nبەرای پسپۆڕه‌كان باشتره له‌كاته‌كانی دیكه‌دا مرۆڤ نه‌چێته به‌ر تیشكی خۆر، چونكه تیشكی خۆر له كاته‌كانی دیكه‌دا به‌هێزه و سودی بۆ له‌ش نابێت و ره‌نگه زیان به پێست بگه‌یه‌نێت، ئه‌مه جگه له‌وه‌ی ئه‌گه‌ری توشبون به شێرپه‌نجه‌ی پێست زیاد ده‌بێت.\n26/05/2015 بینین: 41588\nرۆژی جیهانی ته‌ندروستی ژنان.. ساڵانه زیاتر لەهەزار ژن گیان لەدەست دەدەن\nئه‌مڕۆ رۆژی جیهانی ته‌ندروستی ژنانه‌و راپۆرته‌كانی رێكخراوی ته‌ندروستی جیهانی (WHO) ئاشكرایده‌كات، تا ئێستا وه‌ك پێویست ...\nلای هه‌موان ئاشكرایه تیشكی خۆی یه‌كێكه له‌سه‌رچاوه سه‌ره‌كیه‌كانی ده‌ستكه‌وتنی ڤیتامین دی بۆ له‌ش، پسپۆڕانی بواری ته‌ندروستیش به‌رده‌وام ئامۆژگاری ئه‌و كه‌سانه ده‌كه‌ن كه رێژه‌ی ڤیتامین (D) له له‌شیاندا كه‌مه، بچنه به‌ر تیشكی خۆر....\nزۆر خواردنه‌وه‌ی شیر زیانی هەیە\nتوێژینه‌وه‌یه‌كی به‌ریتانی ئاماژەی بەوەکردوە، ئه‌و كه‌سانه‌ی رۆژانه بڕێكی زۆر شیر ده‌خۆن به‌جۆرێك كه زیاتر بێت له بڕی پێویست، ئه‌گه‌ری توشبونیان به چه‌ند كێشه‌یه‌كی ته‌ندروستی زیاد دەکات....\nره‌نگی سور توڕەیی بەدوادا دێت\nچه‌ند پسپۆڕێكی به‌ریتانی توێژینه‌وه‌یه‌كیان له‌سه‌ر كاریگه‌ری ره‌نگه‌كان بۆ ده‌رونی مرۆڤ ئه‌نجامداوه و بۆیان ده‌ركه‌وتوه ئه‌و كه‌سانه‌ی ره‌نگی سور له‌به‌رده‌كه‌ن كه‌سانێكی توڕه‌ترن. ...\nبیبه‌ری تون، وزه و توانا به له‌ش ده‌به‌خشێت\nبیبه‌ری تون یه‌كێكه له جۆری سه‌وزه‌كان، به‌ڵام به‌هۆی تونی تامه‌كه‌ی زۆر كه‌س حه‌ز به خواردنی ناكات، پسپۆڕانی بواری خۆراكیش چه‌ندین توێژینه‌وه‌یان له‌سه‌ر بیبه‌ری تون ئه‌نجامداوه و چه‌ند سودێكیان بۆ له‌ش ئاشكرا كردوه....\nڤیتامین (B3) ئه‌گه‌ری توشبون به‌شێرپه‌نجه كه‌م ده‌كاته‌وه\nچه‌ند پسپۆڕێكی ته‌ندروستی توێژینه‌وه‌یه‌كیان له‌سه‌ر ڤیتامینه‌كان ئه‌نجامداوه و بۆیان ده‌ركه‌وتوه چه‌ند جۆرێكی ڤیتامین كاریگه‌ری دیاریان له‌سه‌ر ته‌ندروستی له‌ش هه‌یه و ئه‌گه‌ری توشوبون به‌شێرپه‌نجه كه‌مده‌كاته‌وه....\nسه‌وزه چاره‌سه‌ری شێرپه‌نجه ده‌كات\nسه‌وزه‌كان به‌هۆی ده‌وڵه‌مه‌ندیان به ڤیتامین و كانزا و مادده خۆراكییه به‌سوده‌كان، سودێكی زۆریان بۆ ته‌ندروستیی هه‌یه و ئه‌گه‌ری توشبون به‌چه‌ندنی كێشه‌ی ته‌ندروستی كه‌مده‌كه‌نه‌وه....\nشه‌ربه‌تی خه‌یار دژی رۆماتیزمه‌یە\nئه‌نجامی توێژینه‌وه‌یه‌كی نوێ ده‌ریخستوه، خواردنه‌وه‌ی شه‌ربه‌تی سه‌وزه‌كان به گشتی و شه‌ربه‌تی خه‌یار به‌تایبه‌تی سودی زۆری بۆ جه‌سته‌ی مرۆڤ هه‌یه و بۆ زۆرێك له‌نه‌خۆشییه‌كان چاره‌سه‌ری گونجاوه....\nئیبۆلا (11) هه‌زار كه‌سی كوشتوه\nئه‌مینداری رێكخراوی ته‌ندروستی جیهانی رایده‌گه‌یه‌نێت، كه بڕیاریان داوه به‌هاوكاری ئه‌ندامانی رێكخراوه‌كه‌یان سندوقێك به بودجه‌ی (100) ملیۆن دۆلاری دابمه‌زرێنن، راشیده‌گه‌یه‌نێت كه دواكاری به‌هاناوه‌چونی ئیبۆلا ده هێندەی هه‌مو كێشه ته‌ندروستیه...\nكه‌مخه‌وی كاریگه‌ریی له‌سه‌ر ئازاری له‌ش هه‌یه\nتوێژینەوەیەکی نەرویژی دەریخستوە، ئه‌و كه‌سانه‌ی رۆژانه كه‌م ده‌خه‌ون زیاتر له كه‌سانی ئاسایی توشی ئازار ده‌بن....\nهۆكاری نه‌مانی حه‌زی خواردن ئاشكرا ده‌كرێت\nنه‌مانی حه‌زی خواردن یه‌كێكه له‌و كێشانه‌ی هه‌ندێک كه‌س به‌ده‌ستێوه ده‌ناڵێنن و ئه‌م حاڵه‌ته هۆكار ده‌بێت بۆ دابه‌زاندنی كێشی له‌شی ئه‌و كه‌سانه و توشبونیان به چه‌ند كێشه‌یه‌كی ته‌ندروستی....\nزیانه‌كانی جگه‌ره له به‌یانیاندا\nئه‌نجامی توێژینه‌وه‌یه‌كی نوێ ئاشكرای ده‌كات جگه‌ره‌كێشان له به‌یانیاندا زیانه‌كانی چه‌ند هێنده زیاتره به به‌راورد به كاته‌كانی دیكه....\nنەستەلە لە جەڵتە دەتپارێزێت\nتوێژینەوەكى نوێ کە لە زانكۆی گلاسكۆی سكۆتلەندا ئەنجامدراوە، دەریخستوە خواردنی شكولاتە رێگرە لە تەسكبونەوەی بۆرییەكانی خوێن و یارمەتی رێكخستنی سوڕی خوێن دەدات و بەوەش ئەگەری توشبون بە جەڵتەی مێشك كەمدەكاتەوە....\nخه‌وتن كێشی له‌ش داده‌به‌زێنێت\nئه‌نجامی توێژینه‌وه‌یه‌ك ده‌ریخستوه، كه‌مخه‌وی ده‌بێته هۆی زۆر خواردن، ئه‌وه‌ش ده‌بێته هۆی كه‌ڵه‌كه‌بونی چه‌وری له له‌ش و نه‌سوتانی و دواتریش به‌رز بونه‌وه‌ی كێشی له‌ش....\nبە چای سەوز چەوری خوێنت دابەزێتە\nبە چای سەوز چەوری خوێنت دابەزێتە...\nپاتریه‌ك ده‌بێته جێگره‌وه‌ی وزه\nكۆمپانیای ته‌سلا مۆتۆرز كه كۆمپانیایه‌كی ئه‌مەریكییه، له‌داهێنانێكیدا توانیویه‌تی پاتریه‌ك دروست بكات، كه ده‌توانرێت له‌بری كاره‌با له‌ماڵ و ...\nلیبریا؛ ئیبۆلا كۆتایی هات\nرێكخراوی ته‌ندروستی جیهانی، به فه‌رمی كۆتایی هاتنی په‌تای ئیبۆلای له وڵاتی لیبریا راگه‌یاندو ئاماژه‌ی به‌وه‌كرد، له‌ماوه‌ی شه‌ش هه‌فته‌ی رابردودا هیچ حاڵەتێك تۆمار نه‌كراوه....\nناوكی شوتی جگه‌ر چالاك ده‌كات\nناوكی شوتی جگه‌ر چالاك ده‌كات...\nخواردنه‌وه كهولییه‌كان له هه‌ر 10 چركه‌یه‌كدا كه‌سێك ده‌كوژێت\nلای هه‌موان ئاشكرایه خواردنه‌وه كهولیییه‌كان به‌كاربه‌رێكی زۆریان هه‌یه له جیهاندا، له‌گه‌ڵ ئه‌وه‌شدا زیانێكی زۆر...\nئەگەر دوگیانیت، ماكیاژ مەکە\nئەگەر دوگیانیت، ماكیاژ مەکە ...\nخه‌وی پێویست منداڵ زیره‌ك ده‌كات\nچه‌ند پسپۆڕێكی به‌ریتانی له‌رێی ئه‌نجامدانی توێژینه‌وه‌یه‌كه‌وه بۆیان ده‌ركه‌وتوه كه ماوه‌ی خه‌وتنی منداڵ كاریگه‌ری له‌سه‌ر خانه‌كانی مێشك و ئاستی زیره‌كی دروست ده‌كات....


ئەمڕۆ یەكێتی كاندیدی سەرۆك كۆمار یەكلاییدەكاتەوە - تۆڕی میدیایی خەڵک\nبڕیارە ئەمڕۆ یەك شەممە ئەنجومەنی سەركردایەتی یەكێتی نیشتمانی كوردستان كۆببێتەوە بۆ یەكلاییكردنەوەی كاندیدی پۆستی سەرۆك كۆماری عێراق.\nبەپێی زانیارییەكان بڕیارە ئەمڕۆ یەك شەممە ئەنجومەنی سەركردایەتی یەكێتی نیشتمانی كوردستان كۆببێتەوە بۆ یەكلاییكردنەوەی كاندیدی پۆستی سەرۆك كۆماری عێراق، كە بە ئەگەری زۆرەوە كاندیدی یەكێتی بەرهەم ساڵح دەبێت و دووبارە كاندیدی دەكەنەوە.\nئەم بڕیارەش دوای چەند كۆبوونەوەی ناڕاستەوخۆی پارتی و یەكێتی دێت لەسەر ئەم پۆستە و نەگەیشتن بەئەنجامێكی ئەرێنی.\nیەكێتی نیشتمانی كوردستان سوورە لەسەر كاندیدكردنەوەی بەرهەم ساڵح سەرۆك كۆمار و پارتی دیموكراتی كوردستانیش بە هەموو شێوەیەك كاندیدكردنەوەی بەرهەم ساڵ رەتكردەوە.\nچاوەڕێدەكرێت یەكێتی بە كاندیدی بەرهەم ساڵح و پارتی بە كاندیدی هۆشیار زێبارییەوە بچنە كێبڕكێی بردنەوەی پۆستی سەرۆك كۆمار كە دواین وادە 8 فێبرایەرە.\nپارتی رێككەوتنی لەگەڵ سەدر و سوونەكان هەیە، بەپێی ئەو رێككەوتنە دەستەی سەرۆكایەتی پەرلەمان هەڵبژێردرا، بەپێی ئەم رێككەوتنەش بێت كاندیدی پارتی سەردەكەوێت، بەڵام تێبینی هەیە كە كاندیدی پارتی دۆسێی گەندەڵی لەسەرە.


شوێنەواری زیپکە لەناو دەبەن\n20/8/2020 04:03 PM\nزیپکە دەبێتە هۆی ئەوە قووڵایی پێست تووشی زیان ببێتەوە، بەڵام جەستە هەوڵ ئەدات ئەم زیانە قەرەبوو بکاتەوە و "کۆلاژن" بەرهەم بهێنێت. ئەگەر رادەی ئەم کۆلاژنە بەرهەمهاتووە زۆر یان کەم بێت، ئاسەواری زیپکە دیار ئەکەوێت کە پێی ئەگوترێت "سکار/ Scar". زانستی جوانکاری زۆر رێگەی بۆ رووبەڕووبوونەوە لەگەڵ ئەم کێشەیە دۆزیوەتەوە بەڵام سادەترین و سروشتی‌ترین رێگە ئەوەیە کە ئەم خواردنە بەتامانە بخۆن کە لە درێژەدا ئاماژەیان پێ ئەدەین.\nکوولەکە سەرچاوەیەکی دەوڵەمەندە بۆ نیاسین، فۆلات، ڤیتامینەکانی A و B و زینک. نیاسین و فۆلات خێرایی سووڕی خوێن بەرز ئەکەنەوە، نۆژەنکردنەوەی خانەکان زیاد دەکەن و بۆ چارەسەرکردنی زیپکە بەسوودن. تووی کوولەکە بریتییە لە زینک. واتە مادەیەک کە ئاستی هۆرمۆنەکان کۆنتڕۆڵ ئەکات.\nتوێکڵی لیمۆ ترش بریتییە لەو "فلانۆئید"ـانەی کە پارێزگاری لە پێست ئەکات و تایبەتمەندیی دژەشێرپەنجەی هەیە. ئەگەر هەموو رۆژێک پەرداخێک ئاوی لیمۆ ترش لەگەڵ ئاوی گەرم بخۆنەوە پێستتان هەمیشە تەندروست دەبێت.\nپەتاتەی شیرین بریتییە لە "رتینۆل" و "بێتاکارۆتێن". جەستەی ئێمە بێتاکارۆتێن دەکات بە ڤیتامین A. ئەم ڤیتامینە ئیزن نادات رەنگی پێست گۆڕانکاری بەسەردا بێت و دژی ورووژان و داخرانی کونەکانی پێستە. رتینۆل یەکێک لەو پێکاهاتانەیە کە لە بەرهەمە جوانکارییەکاندا بەکار دێت و لەمپەرێکە لە بەرانبەر زیپکە کردن و چرچ بوونی پێست.\nگوڵی کەلەم یەکێک لە سەرچاوەکانی ڤیتامین C و ئاسید ئامینییەکە بە ناوی "هیستیدین". هیستیدین پارێزگاری لە پێست دەکات لە بەرانبەر تیشکە زیاندەرەکانی خۆر. ڤیتامین Cـیش دژە هەر چەشنە زیپکە و ئازارێکە کە پێست تووشی دەبێت.


KCK لێدوانی باڵیۆزی ئه‌مریکا به‌درۆ ده‌خاته‌وه؛ به به‌ڵگه‌وه بیسه‌لمێنن\nسه‌رۆکایه‌تی کۆنسه‌ی به‌ڕێوه‌به‌رایه‌تی کۆما جڤاکێن کوردستان KCK ناڕه‌زاییه‌کی توندی له‌به‌رامبه‌ر به لێدوانی باڵیۆزی ئه‌مریکا له له ئه‌نکه‌ره نیشاندا که وتبووی :"PKK له هاوکاریدایه له‌گه‌ڵ ئه‌سه‌د". KCK ده‌ستنیشانی کرد که لێدوانه‌که‌ی باڵیۆزی ئه‌مریکا هیچ بنه‌مایه‌کی نییه و ئه‌مه‌شی وه‌کو:"هێمای پیلانی مه‌ترسیدار" له‌دژی کورد له قه‌ڵه‌مدا و بانگی هۆشمه‌ندی له گه‌لی کورد و لایه‌نه دیموکراتییه‌کان کرد.\nباڵیۆزی ئه‌مریکا له ئه‌نقه‌ره فرانچیس رایکاردن له لێدوانێکیدا وتبووی:"PKK له‌ناو هاوکارییدایه له‌گه‌ڵ سوریا، ئه‌سه‌د ئه‌و چه‌کانه له‌گه‌ڵ PKK دابه‌ش ده‌کات که له ئێرانه‌وه دێن." سه‌رۆکایه‌تی کۆنسه‌ی به‌ڕێوه‌به‌رایه‌تی کۆما جڤاکێن کوردستان KCK لێدوانه‌که‌ی به‌درۆخسته‌وه و ناڕه‌زاییه‌کی توندی له‌دژی نیشاندا.\nبا باڵیۆزی ئه‌مریکا بانگه‌شه‌کانی بسه‌لمێنێت\nله لێدوانێکی نوسراودا که وێنه‌یه‌کی بۆ ANF هاتووه KCKده‌ڵێت:" باڵیۆزی ئه‌مریکاش به‌شداری درۆیه‌کانی حکومه‌تی AKP بوو که هه‌میشه هه‌وڵده‌ده‌ن ته‌ڤگه‌ره‌که‌مان به‌هێزی ده‌ره‌کییه‌وه گرێبده‌ن." KCK بانگه‌وازی له باڵیۆزی ئه‌مریکا کرد که ئه‌و بانگه‌شانه‌ی خۆی بسه‌لمێنێت.\nKCK وتی:"وه‌کو گه‌له‌که‌مان، دۆستانمان و بێلایه‌نه‌کان باش ده‌زانن، ته‌ڤگه‌ڕی ئێمه به‌ته‌واوی خۆی به هێزی گه‌وهه‌ری خۆی سپاردووه، ته‌ڤگه‌ڕێکی سه‌ربه‌خۆیه و هیچ هاوکارییه‌ک له هیچ ده‌وڵه‌تێکه‌وه وه‌رناگرێت. هه‌تا ساڵێک به‌ر له ئێستا ئه‌و وڵاتانه هاوکار و هاوپه‌یمانی داگیرکاری بوون و هێرشیان ده‌کرده سه‌ر کوردستان، ئێستاکه به‌هۆی هه‌ندێک ناکۆکی نێوانیانه‌وه ده‌یانه‌وێت ته‌ڤگه‌ڕه‌که‌مان به لایه‌نی تره‌وه ببه‌ستنه‌وه. هیچ په‌یوه‌ندی و گرێدرانێکمان له‌گه‌ڵ ئه‌و ده‌وڵه‌تانه نییه، بانگه‌وازیش له‌و که‌سانه ده‌که‌ین و به‌تایبه‌تیش بانگه‌وازی له باڵیۆزی ئه‌مریکا له ئه‌نکه‌ره ریکاردۆن ده‌که‌ن به‌ڵگه‌کانی ده‌ست خۆی ئاشکرابکات و به به‌ڵگه‌وه بانگه‌شه‌که‌ی بسه‌لمێنێت، ئه‌گه‌ر ئه‌و راستییه‌کان بۆ رای گشتی جیهان ئاشکرا نه‌که‌ن و راینه‌گه‌یه‌نن، ئه‌وا وه‌کو گه‌وره‌ترین درۆزن ناوزه‌دیان ده‌که‌ین."\nئه‌و بانگه‌شه‌یه نیشانه‌ی پیلانی مه‌ترسیداره\nKCK ده‌ستنیشانی کرد که ئه‌و بانگه‌ش بێ بنه‌مایانه ئاشکرای ده‌کات که پیلانی مه‌ترسیدار ده‌که‌ونه رۆژه‌ڤه‌وه و له لێدوانه‌که‌ی سه‌رۆکایه‌تی کۆنسه‌ی به‌ڕێوه‌به‌رایه‌تی کۆما جڤاکێن کوردستان KCK دا هاتووه:\n" PKK ته‌ڤگه‌ڕێکی ئازادی و دیموکراسیه، له‌پێناو ئازادی گه‌ل کورد و گه‌لانی هه‌رێمه‌که‌دا قوربانی داوه و ته‌ڤگه‌ڕێکه له‌و بواره‌دا خۆی سه‌لماندووه. ئه‌مڕۆ له هه‌موو سه‌رده‌م و کاتێک زیاتر له پاڵ ئازادی و دیموکراسیی هه‌رێمه‌که و سوریادایه. بۆ ئه‌وه‌ش فیداکاری ده‌کات و له وڵاته‌که‌یدا به فیداییانه تێکۆشانی ئازادی به‌ڕێوه ده‌بات. له‌پێناو برایه‌تی، یه‌کسانی و ئازادی گه‌لان هه‌موو شتێکی خۆی ته‌رخان کردووه. له‌گه‌ڵ ئه‌وه‌شدا سه‌فیری ئه‌مریکا هه‌ندێک بانگه‌شه‌ی هێناوه‌ته کایه‌وه که هیچ راستییه‌کی نییه و هیچ به‌ڵگه‌یه‌کی سه‌لمێنه‌ری نییه. ئه‌مه‌ش نیشانه‌ی هه‌ندێک پیلانی مه‌تریدارن. گه‌لی کورد که دێرینترین گه‌لی هه‌رێمه‌که‌یه به‌هۆی بێ به‌ریبوونی له سرووشتیترین مافه ره‌واکانی و تا ئێستا له ئاستی نێوده‌وڵه‌تی و هه‌رێمیشدا رووبه‌ڕووی گه‌لێک گه‌له‌کۆمه و پیلانگێڕی و هێرش بۆته‌وه. حکومه‌تی AKP بۆئه‌وه‌ی گه‌لی کورد پێگه‌ی خۆی به‌ده‌ست نه‌هێنێت و ئازاد نه‌بێت نه‌یاری و دوژمنایه‌تی کورد و PKKی گه‌یاندۆته به‌رزترین ئاست. بۆ ئه‌وه‌ش به‌هیچ شێوه‌یه‌ک راست نییه له‌و بانگه‌شه به‌درۆخراوانه‌ی AKP بڕوانرێت و ره‌نگێکی ئه‌رێنیانه لێکبدرێته‌وه."\nبانگه‌وازییه‌ک له دژی که‌مپینی ناوزڕاندن\nسه‌رۆکایه‌تی کۆنسه‌ی به‌ڕێوه‌به‌رایه‌تی کۆما جڤاکێن کوردستان KCK له کۆتایی لێدوانه‌که‌یدا بانگه‌وازی له هه‌مو لایه‌ک و به‌تایبه‌تیش له ویلایه‌ته یه‌کگرتووه‌کانی ئه‌مریکا کرد و وتی:"بانگه‌وازی له ئه‌مریکا و سه‌رجه‌م هێزه نێو ده‌وڵه‌تییه‌کان ده‌که‌ین که دۆزی ره‌وای گه‌لی کورد ببینن، واز له‌و سیاسه‌ته بهێنن که کورد ده‌که‌ن به قوربانی به‌رژه‌وه‌نده سیاسی و ئابورییه‌کانی خۆیان. بانگه‌وازی له هه‌موو لایه‌نێکی دیموکراتی و رای گشتی ده‌که‌ین که به‌شێوه‌یه‌کی هه‌ستیار مامه‌ڵه بکه‌ن و پشتیوانی له تێکۆشانی دیموکراسی و ئازادی بکه‌ن."


شەریف هەژاریی : ئایا به‌ریتانیا له یه‌كێتیی ئه‌وروپا جیائه‌بێته‌وه ؟ – WTARIKURD\nشەریف هەژاریی : ئایا به‌ریتانیا له یه‌كێتیی ئه‌وروپا جیائه‌بێته‌وه ؟\nوه‌ك ئه‌وه‌ی – تاڕاده‌یه‌ك – له 2011 ه‌وه به‌دوواداچوون بۆ پرسی كێشه‌ی نێوان به‌ریتانیا و یه‌كێتیی ئه‌وروپا ئه‌كه‌م و بۆ خۆشم ماسته‌ره‌كه‌م هه‌ر له‌سه‌ر سیاسه‌ت و ستراتیژی به‌ریتانیایه له ئه‌مریكا ، ئه‌وا پێموایه هۆكاره سه‌ره‌كییه‌كانی كێشه‌ی به‌ریتانیا له مانه‌وه‌ی – به‌م جۆره‌ی كه هه‌یه - له یه‌كێتیی ئه‌وروپا دا بۆ ئه‌م هۆكارانه ده‌گه‌ڕێته‌وه .\n1 – به‌شێك له ئینگلیز ئێستاش خه‌ون به ئیمپراتۆریه‌تیی – خۆرلێ ئاوا نه‌بوو-ی ئینگلیز ده‌بینن . واته پێیان وایه ڕۆژگارێك ئینگلیزه‌كان له قاڕه‌كانی ئه‌مریكای باكور ( ئه‌نگلۆسه‌كسۆن ) و ئه‌فریقا و ئاسیا و ئوسترالیا دا هه‌ژموونیان هه‌بووه و ، ئیمپراتۆرێكی مه‌زنی جیهانی بوون . بۆیه ئێستا ناكرێ و ناگوونجێ ئه‌م ده‌وڵه‌ته‌ی كه ئه‌و پاشخانه‌ی هه‌یه ئه‌وا بچێته ناو یه‌كێتییه‌كه‌وه كه له‌گه‌ڵ ده‌وڵه‌تگه‌لێكی وه‌ك یۆنان هاو – ماف و هاو-ده‌سه‌لات بن . به‌تایبه‌ت كه له ئێستادا بزووتنه‌وه‌ی ( پۆست – مۆدێرنی ) نه‌ته‌وایه‌تیی له ئه‌وروپا دا له سه‌رهه‌لدانه‌وه و گه‌شه‌سه‌ندن دایه و ، له بیریی ئینگلیزه نه‌ته‌وه‌ییه‌كانیش دا ئه‌وا پێویسته به‌ریتانیا – خود – بێت تا له ناو یه‌كیتییه‌ك دا بێت كه هه‌ژموونیان به‌سه‌ر جیهان دا وه‌ك پێویستیی ته‌ماعكاری ڕابردوو نیه!\n2 – لایه‌نی ئابوری هۆكارێكی دیكه‌ی هه‌ره سه‌ره‌كی سه‌رهه‌لدانی ئه‌م كێشه‌یه یه ، چونكه به‌شێك له ئینگلیز پێیان وایه : نابێت ده‌وله‌تێكی ئابوری به‌هێزی وه‌ك ئه‌وان هاوته‌ریب بێت له ماف و ده‌سه‌لات دا له‌گه‌ڵ ده‌وڵه‌تگه‌لیكی وه‌ك یۆنان. ئه‌مه سه‌ره‌ڕای ئه‌وه‌ی كه زۆرێك له هاولاتیانی ده‌وله‌تانی ئه‌وروپای خۆرهه‌لات رووده‌كه‌نه به‌ریتانیا بۆ كاركردن و به‌مه‌ش ده‌ستی كار و بازاڕه‌كانی ئینگلیز به كه‌سانی – نا ئینگلیز – پڕده‌بنه‌وه ، به‌مه‌ش كێرڤی دیسكۆرسی ناڕه‌زایی له ناو جه‌ماوه‌ری ئینگلیز دا زیاتر ده‌كا و وایان لێ ده‌كات كه گووتاری جیابوونه‌وه هه‌ڵببژێرن .\n3 – كێشه‌ی په‌نابه‌ران ، به‌شێكی دیكه له ئینگلیزه‌كان پێیان وایه : به‌هۆی ئه‌ندامێتی به‌ریتانیا له ناو یه‌كێتیی ئه‌وروپا ، ئه‌وا ژماره‌یه‌كی زۆر خه‌ڵكانی ئه‌وروپی – نائینگلیز – بوونه‌ته هاوڵاتی به‌ریتانیی ( ئه‌مه جگه له‌و ژماره زۆره‌ی په‌نابه‌رانی ئه‌فریقیی و ئاسیایی كه ڕوو له به‌ریتانیا ده‌كه‌ن ) . بۆیه كێشه‌ی په‌نابه‌ران له ناوخۆی به‌ریتانیا دا وایكردووه كه هه‌ندێك له هاولاتیانی ئینگلیز بیركردنه‌وه‌یان وابێت كه ئه‌ندامێتیی به‌ریتانیا له ناو دامه‌زراوه‌ی یه‌كێتیی ئه‌وروپا دایه كه وایكردووه نیشتیمانه‌كه‌یان په‌نابه‌رێكی زۆر تێیدا نیشته‌جێ ببن و پاشتر ببنه هاوڵاتی به‌ریتانیی . ئه‌مه سه‌ره‌رای ئه‌وه‌ی له ئێستا دا له ڕیژه‌ی دانیشتوانی له‌نده‌ن ئه‌وا ئینگلیز تێیدا كه‌مینه‌یه و به نزیكه‌ی %46 ه .\nكه‌وابوو ئایا به‌ریتانیا له دامه‌زراوه‌ی یه‌كێتیی ئه‌وروپا جیاده‌بێته‌وه و خه‌ڵكی به‌ریتانیا ده‌نگ ده‌ده‌ن بۆ هاتنه ده‌ره‌وه‌ی به‌ریتانیا له یه‌كێتییه‌كه دا !؟\nپێموایه ئه‌سته‌مه وه‌لامێكی كۆنكرێتیی! به‌ڵام به وردبوونه‌وه و هه‌ڵسه‌نگاندنی دۆخی ئه‌وروپا و تێكه‌ڵبوونی ئینگلیزیش به وڵاتانی ئه‌وروپا دا ، ئه‌وا به ئه‌سته‌می ئه‌زانم كه زۆرینه‌ی خه‌ڵكی به‌ریتانیا ده‌نگ بده‌ن به هاتنه ده‌ره‌وه‌ی به‌ریتانیا له دامه‌زراوه‌ی یه‌كێتیی ئه‌وروپا ، بۆ !؟\nچونكه گه‌ر بڕیارێكی وا بده‌ن ، ئه‌وا خه‌ڵكی به‌ریتانیا ئیدی به ئاسانی ناتوانێ هاتوچۆی ولاتانی یه‌كێتیی ئه‌وروپا بكات ، هه‌روه‌ها خه‌لكی ئینگلیز – وه‌ك ئێستا – ناشتوانن سه‌رمایه له ناو ولاتانی ئه‌وروپا به‌گه‌ڕ بخه‌ن ، ئه‌مه سه‌ره‌رای ئه‌وه‌ی له ئێستاش دا دراوی به‌ریتانیا كه ( پاوه‌ن ) ـه ئه‌وا به‌هاكه‌ی له دراوی ( یۆرۆ ) ی یه‌كێتیی ئه‌وروپا به به‌هاتتره . هه‌ربۆیه ئه‌كرێت گه‌ر خه‌ڵك ده‌نگ به مانه‌وه‌ی به‌ریتانیا له ناو یه‌كێتیی ئه‌وروپا دا بده‌ن ( كه من وه‌ك شه‌ریف هه‌ژاری به لۆژیكی تری ئه‌زانم و پێموایه ده‌نگی زۆرینه‌ی خه‌لك مانه‌وه‌یان ده‌بێت له ناو یه‌كێتیی ئه‌وروپا ) ، ئه‌وا به‌ریتانیا هه‌ر ئه‌یه‌وێت هه‌ندێك ماف و ئیمتیازی زیاتری پێ بدرێت له ناو یه‌كێتیی ئه‌وروپا دا له چاو ئه‌ندامانی دیكه‌ی یه‌كێتییه‌كه .\nبه‌لام گریمان خه‌لكی به‌ریتانیا ده‌نگ به جیابوونه‌وه ده‌ده‌ن له ناو یه‌كێتیی ئه‌وروپا ( كه ئه‌وه به ئه‌سته‌م ده‌زانم ، به‌س له شیكاری سیاسیی دا ئه‌بێت حسابی له‌سه‌ر بكرێت ) ، ئه‌وا له ئه‌گه‌رێكی وادا ئه‌وه ده‌رده‌خات كه به‌ریتانیا ده‌یه‌وێت هه‌ژمووندارتر و سه‌ربه‌خۆییانه‌تر بۆ پرسه ناوخۆیی و كاریگه‌رییه جیهانییه‌كانی هه‌نگاو بنێ و ، چی دی نایه‌وێت گوێڕایه‌ڵی زۆرینه‌ی ده‌نگه‌كانی ناو ئه‌ندامانی یه‌كێتیی ئه‌وروپا بێت ، به‌ڵكو ئه‌یه‌وێت وه‌ك ڕابردووی ئیمپراتۆریه‌تییه‌كه‌ی – گه‌ر وه‌ك ده‌وڵه‌تێكی كاریگه‌ری ناو پرسه‌كانی جیهانیش بێت – ئه‌وا زیندووتر و كاریگه‌رانه‌تر بوونیه‌تی هه‌بێ . هه‌رچه‌نده ئه‌مریكای ئیمپراتۆری ئێستای جیهانیش هه‌ر نه‌وه‌ی به‌ریتانیای كۆنه ئیمپراتۆره خۆر لێ ئاوا نه‌بووه‌كه‌یه !!\nکاوسێن بابەکر : دێموکراسی تەوافوقی ، ناوێکی بێ ناوەڕۆک !


ھامڵتن - ویکیپیدیا، ئینسایکڵۆپیدیای ئازاد\nھامڵتن (بە ئینگلیزی: HAMILTON) یەکێکە لەشار و بەندەرەکانی کەنەدا لەھەرێمی ئەنتاریۆ ھەڵکەوتووە نزیک بە تاڤگەکانی نەیاگرا سنوری ھاوبەشی ھەیە لەگەڵ وڵاتە یەکگرتووەکانی ئەمریکا، شارەکە دروستکرا لە سەر دەریاچەی ئەنتاریۆ لەلایەن جۆرج ھامڵتن لە دوای جەنگی ١٨١٢، شارەکە بۆتە ناوەندێکی چڕی دانیشتوان بەھۆی ھەبوونی پیشەسازی و ھەلی کار. ھامڵتن بە نۆیەمین گەورە شاری کەنەدا دادەنرێت ھەروەھا بەسێیەمین گەورەترین شاری ئەنتاریۆ دادەنرێت لەڕووی ڕووبەرەوە.\nشوێنی ھامڵتن لە ھەرێمی ئەنتاریۆی کەنەدا\n١ شوێنە بەرچاوەکانی\nلەدیارترین شوێنەکانی ھامڵتن ڕەزەترێیەکانی شاھانەن ھەروەھا مۆزەخانەی جەنگی ھامڵتن و پاشماوەکانی بروس و زانکۆی ماکماستەر، جگەلەوەی شارەکە شوێنی وێنەگرتنی چەندین فیلمی سینەمایی و تەلەڤژیۆنین، دەریاچەیەکی خنجیلانەی ھەیە بەناوی دەریاچەی ھامڵتن. بەھۆی داڕمانی خاکەکەی بەئاوەوە چەندین شوێن و بنمیچی ئەشکەوت ئاسای لێدروست بووە کە گەشتیاران سەردانی دەکەن.\nدەریاچەی ھامڵتن کەوتۆتە ناو خاکێکی بەردەڵان بەھۆیەوە چەندین تاڤگەی جوان دروست بوون سەرچاوەی دەریاچەکەش لەچنگی خاکێکی زیخدار و بەردین ھەردەقوڵێت بەمە ئاوێکی سازگاری لێکۆبۆتەوە دەرچەی ئاوی دەریاچەکە ڕووباری بەدرنالسە کە یەکێکە لەئاوەزێیەکانی ڕووباری کۆلۆرادۆ، خەڵکانێکی زۆر لەوەرزی ھاوین بەمەبەستی سەیران و مەلەوانی سەردانی دەریاچەکە دەکەن.\nناونانی شارەکە و دەریاچەکە بۆ مۆرگان جۆرج ھامڵتن دەگەڕێتەوە لە ساڵی ١٨٨٠سەرجەم خاکی ئەم ناوچەیەی کڕیوەتەوە چونکە ھامڵتن پێشتر دادوەری گشتی ھەرێمی تێکساسی ئەمریکی بووە.\nژماڕەی دانیشتوانی ٦٧٠٬٤٥٩٬٨کەسە بەپێی سەرژمێری ٢٠٠١، بەپێی سەرژمێری ٢٠٠٦ یەکێک بووە لەو پێنج شارەی کەنەدا کە نیوەی دانیشتوانەکانی لەدایک بووی کەنەدا نین، بەڕێژەی ٪٢٣بەڕەگەز ئەو ئەوروپیانەن کە لە سکوتلەندا و ئیرلەنداوە ھاتوون ھەروەھا لە حەفتاکانی سەدەی ڕابردوو پەنابەرێکی زۆری یوگسلاڤیا وپۆلەندا و ھیندستان و چین و فلیپین و عێراق نیشتەجێی ئەم شارە بوون. بەڕێژەی ٪٨٤٬٨ ئەوروپین و لە ٪٣٬٠ئاسیایین، ٪٢٬٨ھیندین، ٪٢٬٨ئەفەریکایین، ٪١٬٩چینین، ٪١٬٥خەڵی ڕەسەنن (ھیندیەسوورەکان)٪١١لە ئەمەریکای لاتین ھاتوون و ٪١٬١بەڕەگەز عەرەبن و بە ڕێژەی ٪١٬٨کوردن فلیپینیەکان ٪٠٬٨دانیشتوانی شارەکەن.\nئاینی فەلەیی باوەری زۆرینەی دانیشتوانەکەن بەڵام ئاینی تریش لەزیادبوونن بەھۆی کۆچی بەردەوامی ئاینزاکانی تر بۆ شارەکە. کریستیانی ڕۆمی کاسۆلیکی ٪٣٥ فەلەکانن ئەوانی تر لە کریستیانی ئەرسەدۆکس و کلێسای سەربەخۆی ترن. لەدوای ئاینی فەلەیی ئاینی ئیسلام دێت موسڵمانەکان ٪١٬٩٦ڕێژەی دانیشتوانی شارەکە پێکدێنن. جگە لەھەبوونی ئاینی تر وەک جولەکە و بوزی و ھیندۆسی و یەزیدین.\nوێستگەی شەمەندەفەری ھامڵتن لەسەر ھێلی ئاسنینی نیشتمانی کەنەدا\nگرنگترین چاڵاکی ئابوری شارەکە بریتیە لە پیشەسازی ھامڵتن لەگەڵ تۆرەنتۆ و ئۆشاوا و کەوتونەتە سەر دەریاچەی ئەنتاریۆ پێیان دەڵێن «ناڵی زێڕینی ئەسپ» بۆ یەکەم جار ئەم دەستەواژەیە لەلایەن سەرۆکی وێستینگھاوس کاک ھەربێرت بەکارھات.\nبەشداربووانی ویکیپیدیا، «هاميلتون»، ویکیپیدیای عەرەبی. سەردان لە ١٩ی کانوونی دووەمی ٢٠٢٠.\nکۆمنزی ویکیمیدیا، میدیای پەیوەندیدار بە ھامڵتن تێدایە.\nوەرگیراو لە «https://ckb.wikipedia.org/w/index.php?title=ھامڵتن&oldid=821664»


بە بۆنەی رۆژی جیهانیی قاوەوە ئەم سوودەی قاوە بزانە\n:: PM:03:21:01/10/2016 \nئەگەرچی توێژینەوەكانی زانستی سەردەم سەلماندوویانە زیادەڕۆیی لە خواردنەوەی قاوە دەبێتە هۆی دروستبوونی چەندان كێشە و گرفتی تەندروستی لە ئەندامە جۆراوجۆرەكانی جەستە.\nبەڵام پسپۆڕان لەو بڕوایەدان، خواردنەوەی یەك یان دوو فنجان قاوە لە رۆژێكدا، دەبێتە هۆی بەهێزكردنی یادەوەری و بیرنەچوونەوەی زانیارییەكان و رزگاربوون لە ژانەسەر، هاوكات ئەگەری تووشبوون بە نەخۆشیی شێرپەنجەی مۆخیش تا ئاستێك كەم دەكاتەوە.\nدووپاتكردنەوە لەم سوودانەی قاوە لەلایەن پسپۆڕانەوە، بە بۆنەی رۆژی جیهانیی قاوەوەیە كە بریتییە لە 29ی سێپتەمبەر، دانان و دیاریكردنی ئەو رۆژەش بە رۆژی جیهانیی قاوە، لەسەر دەستی كۆمەڵەیەكی ژاپۆنی دەستی پێ كرد لە ساڵی 1983، بەڵام دواتریش لە ساڵی 2005 لە ویلایەتە یەكگرتووەكانی ئەمەریكا ئەو رۆژە بە رۆژی نیشتمانیی قاوە دانرا، بەڵام دواجار لە ساڵی 2009 رۆژەكە وەك رۆژی جیهانیی قاوە دانی پێدا نرا لە نیوئاورلینزی ئەمەریكا.\nبە گوێرەی زانیارییەكانی مێژوونووسان، سەرەتای بەكارهێنانی قاوە دەگەڕێتەوە بۆ كۆمەڵگەی یەمەنی، كە لە دانیشتنە كۆمەڵایەتییەكانیاندا بۆ یەكەم جار لە سەدەی 15 قاوەیان وەك خواردنەوەیەكی نەریتی پێشكەشی میوانەكانیان كردووە.\nوشە/ شاشەنیوز. و: ئەهمەد كەیفی


فروشنده خه لاتی ئوسکاری برده وه\nده‌مه‌وبه‌یانی ئه‌مڕۆ ۹ی ره‌شه‌مه له هه‌شتادونۆهه‌مین خولی ئۆسکاردا فیلمی “فرۆشندە”ی ئه‌سغه‌ر فه‌رهادی ده‌رهێنه‌ری ئێرانی خه‌ڵاتی ئۆسکاری پێ‌به‌خشرا.\nئه‌نووشه ئه‌نساری که به‌نوێنه‌رایه‌تی له ئه‌سغه‌ر فه‌رهادییه‌وه به‌شداری رێوڕه‌سمی ئۆسکار بوو له زاری فه‌رهادییه‌وه به‌هه‌واڵنێرانی راگه‌یاند: فه‌رمانی تره‌مپ سه‌باره‌ت به کۆچبه‌ره‌کان ئیدانه ده‌که‌م. به‌ش کردنی دونیا بۆ دوو فاقی “ئێمه و ئه‌وان” له جیهاندا ترس و دڵه‌ڕاوکێ ده‌خولقێنێت. من له‌به‌ر رێزگرتن له هاووڵاتییانم له رێوڕه‌سمی ئۆسکاردا ئاماده‌نه‌بووم.\nئه‌سغه‌ر فه‌رهادی پێشتر به فیلمی “جیابوونه‌وه‌ی نادر له سیمین” خه‌ڵاتی ئۆسکاری وه‌رگرتبوو و له‌م خوله‌ی ئۆسکاریشدا بۆ دووهه‌م جار به فیلمی “فرۆشندە”ه‌وه توانیی خه‌ڵاتی باشترین فیلمی نائینگلیزیی جیهان مسۆگه‌ر بکات.\nفه‌رهادی و ته‌رانه عه‌لی‌دۆستی پێشتر رایانگه‌یاندبوو که به‌مه‌ستی ناڕه‌زایی ده‌ربڕین به فه‌رمانه‌که‌ی تره‌مپ و له به‌ر رێزنان له هاووڵاتییه ئێرانییه‌کان به‌شداری رێوڕه‌سمی ئۆسکار نابن. هه‌ر به‌و بۆنه‌شه‌وه ئه‌نووشه ئه‌نساری و فیرۆز نادری به‌نوێنه‌رایه‌تی له فه‌رهادییه‌وه به‌شداری رێوڕه‌سمه‌که بوون\nئەسغەر فەرهادی اسکار اصغر فرهادی برندگان ایرانی اسکار ترانه علیدوستی شهاب حسینی فرۆسندە فیلم فروشنده فیلمی فرۆشیار


سەلاحەدین دەمیرتاش کێیە؟ - ئاوێنه\n9:14 am | سۆران عومه‌ر به‌پێویستی ده‌زانێت به‌رپرسانی حكومه‌تی هه‌رێم له‌سه‌ر دانه غاز دادگایی بكرێن\nسەلاحەدین دەمیرتاش کێیە؟\nدەمیرتاش تەمەنی ٤٣ ساڵەو هاوسەرەکەی مامۆستایە، دو کچیشیان هەیە بەناوی دەلال‌و دڵدا.\nئا: رێبوار ھەمەوەندی\nدەمیرتاش لە ١٠ ی نیسانی ساڵی ١٩٧٣ لە شارۆچکەی (پالو)ی سەر بەشاری (ئێلازخ) ھاتۆتە دونیاوە ، باوکی ناوی (تاھیر)ەو دایکیشی ناوی (سادیە)یە، دەمیرتاش ٧ خوشک‌و بران کە چواریان کچەو سێ کوڕیش، تەنھا نوردەینی برای نەیتوانیوە زانکۆ تەواو بکات، دەمیرتاش خوشکێکی وەک خۆی پارێزەرە کە ناوی (ئایگول)ە، سێ خوشکەکەی تریشی دونیایان مامۆستانن، براکەی تریشی کە ناوی (سڵێمان)ە ئەندازیارە .\nباوکی دێمیرتاش دوکاندارە، دایکیشی ژنی ماڵەوەیە، نورەدین دةمیرتاشی برای کاتێک تەمەنی ٢٢ ساڵ دەبێت دادگا بەتۆمەتی ئەوەی جوداخوازی کردووە ٢٢ ساڵ زیندانی بۆ دەبڕێتەوە، دوای ئەوەی ماوەیەک زیندانی دەکرێت لەساڵی ٢٠٠٤ ئازاد دەکرێت، لەساڵی ٢٠٠٧ نورەدین دێمیرتاشی برای بووە بەسەرۆکی (بدپ) واتە پارتی یەکگرتووی دیموکراسی، بەڵام بەھۆی ئەوەی دادگا بڕیاری زیندانی بۆ دەرکردەوە بەتۆمەتی جیاوازتر بەناچاری لە تورکیا ھەڵدێت و ئێستا لەباشوری کوردستان وەک گەریلا بەرگری لەخاکی کوردستان و مرۆڤەکان دەکات، سەلاحەدین دەمیرتاش لەگەڵ کچێکی ھاوڕێی منداڵی ھاوسەرگیری پێکدەھێنێت کە مامۆستایەو ناوی (باشاک)ە، لەساڵی ٢٠٠٤ کچێکیان دەبێت ناوی دەنێنن (دەلال)و لەساڵی ٢٠٠٧ کچێکی تریان دەبێت ناوی دەنێنن (دڵدا)، سەلاحەدین دەمیرتاش زازایەو زاراوەی زازاکی و کرمانجی و کەمێک ئینگلیزی دەزانێت .\nدەمیرتاش کۆلێژی یاسای لەزانکۆیەکی ئەنقەرە تەواو کردووە، لە ساڵی ٢٠٠٦ دوای ئەوەی عوسمان بایدەمیر دەبێت بە سەرۆکی شارەوانی مەزنی ئامەد، دەمیرتاش دەبێت بە سەرۆکی ئۆفیسی مافی مرۆڤ لە ئامەد ، لەھەمانکاتدا دەبێتە یەکێک لە بەڕێوبەرانی وەقفی مافی مرۆڤی تورکیا و دەبێت بە ئەندامی ئۆفیسی ڕێکخراوی نێونەتەوەیی (عاف) .\nدەمیرتاش لەساڵی ٢٠٠٦ ئەرکی سەربازی خۆی بەجێدەھێنێت و پاشان بەھاوکاری بنەماڵەکەی ئۆفیسی پارێزەری بۆخۆی دەکاتەوە، لە ساڵی ٢٠٠٧ لەبەرئەوەی خەتیب دیجلە قەدەغەی سیاسی ھەبوو لەلایەن دادگاوە ئەو بۆشاییەی ھاتبووە ئاراوە دەبوایە پڕ بکردرایەتەوە ھەربۆیە دوای تکای چواردەورەکەی دەمیرتاش لەسەر لیستی دیاربەکر بۆ بوون بەپەرلەمانتار وەک کەسێکی سەربەخۆ خۆی کاندید دەکات و سەرکەوتن بەدەستدەخات.\nدەمیرتاش لە ٢٢ ی حوزەیرانی ساڵی ٢٠١٤ لەگەڵ فیگان یوکسەکداغ بۆ ھاوسەرۆکی HDP ھەڵدەبژێردرێت و ئێستاش پەرلەمانتارە .\nنووسراوە لە 2015-12-30 3:44 pm


ئەی سی میلان - ویکیپیدیا، ئینسایکڵۆپیدیای ئازاد\n(ڕەوانەکراوە لە یانەی ئەی سی میلانەوە)\nلۆگۆی ئەی سی میلان\nیانە سوور و ڕەشەکە (ھەواداران)\n١٦ی کانوونی یەکەمی ساڵی ١٨٩٩\nسان سیرۆ، میلان، ئیتاڵیا\nکۆمپانیای بەڕێوەبردنی ئیلیۆت\nکۆمەڵەی بلو سکای بۆ وەبەرهێنان\nخولی تۆپی پێی ئیتالیا\n[[2022 - 2021|وەرزی ئەمساڵ]]\nیانەی ئەی سی میلان یان یانەی میلانۆ یانەیەکی ئیتاڵییە بەشداربووی خوولی ناوخۆی ئیتالیایە ناسراو بە کالچیۆ ، یانەکە ١٦ی کانوونی یەکەمی ساڵی ١٨٩٩وە بەشدارە لە خوولی یانە پاڵەوانەکانی ئەورووپا و دەستکەوتی مێژوویی لە زۆربەی ئەو پاڵەوانیەتیانەی کە لێی بەشداربووە بەدەست ھێناوە.\n١ مێژووی یانەکە\n١.١ جیابوونەوەی یانەی ئینتەرناسیۆنالێ\n١.٢ دابەزینی یانەکە لە پلە یەکەوە بۆ پلە دووەکان\n١.٣ سەردەمی زێڕینی بەرلەسکۆنی\n٢ یاریگای یانەکە\n٣ کەناڵی تەلەڤزیۆنی یانەکە\n٤ کۆمپانیای بەرھەم ھێنانی جلوبەرگی یاریزانان لەگەڵ سپۆنسەرەکان\nیانەی ئەی سی میلان لە ١٦ی کانوونی یەکەمی ١٨٩٩ دامەزرا لە سەر دەستی پیاوی ئینگلیزی ئەلفێرد ئێدواردز، ئێدواردز یەکێک بوو لەو ئینگلیزیانەی کە لە ئیتاڵیا دەژیا یانەی میلانی دامەزراند بۆ تۆپی پێ و کریکێت دواتر یانەی میلان گرنگی زۆرتر بە تۆپی پێ دا و لەگەڵ دامەزراندنی تا کۆتایی جەنگی جیھانی یەکەم توانی ٣ نازناوی خولی ئیتاڵی بەرێتەوە.\nجیابوونەوەی یانەی ئینتەرناسیۆنالێ[دەستکاری]\nسەرەتا خولی ئیتاڵی بەشێوەی ھەرێمەکان ئەنجام دەدرا ، یانەی میلان ئەو کات یەکێک بوو لە یانە بەھێزەکانی ئیتاڵیا بەڵام بەردەوام بوونی ناکۆکیەکانی ناوخۆی یانەکە وای کرد لە ٨ی ئاداری ساڵی ١٩٠٨ چە‌ند ئەندامێکی یانەکە دەست لە کار بکێشنەوە و یانەیەکی تر دروست بکەن بەناوی یانەی ئینتەرناسیۆنالێ ئەم کارە زیانێکی زۆری بە یانەکە گەیاند، یانەکە لە نێوان شەڕی جیھانی یەکەم و شەڕی جیھانی دووەمی ١٩١٩ - ١٩٤٣ ئەنجامی خراپی پێشکێش دەکرد.\nدابەزینی یانەکە لە پلە یەکەوە بۆ پلە دووەکان[دەستکاری]\nدوای پشاندانی چەندین ئاستی باش لەساڵانی شەست و حەفتاکاندا کە یانەکە توانی چەندین نازناوی ناوخۆو جیھانی بەدەست بھێنێت،میلان توشی شکستی گەورەھات، بەجۆرێک کە ھەرگیز یانەکە ئەم روداوەی ھەشتاکانی بیرنا چێتەوە.روداوەکان لەوەوە دەستی پێکرد کە گۆڵچی‌و سەرۆکی یانەکە لە سەرەتای ھەشتاکاندا دەستیان ھەبوە لە ئەنجامدانی چەندین گرەو لەسەر ئەنجامی یاریەکان، ئەم کارەش بەپێی یاسای ئیتاڵی قەدەغەیە. وایکرد کە یانەکە دابەزێنرێت خولی‌پلەدوو، بەڵام میلان توانی دوای یەک وەرز بگەڕێتەوە خولی پلە یەک، بەڵام ئەم گەڕانەوەیە درێژەی نەکێشا جارێکیکە یانەکەگەڕایەوە خولی پلەدوو. ھەروەھا سەرۆکی یانەکەش ئیتاڵیای بەجێھێشت. بەڵام رۆژی ئاڵتونی میلان دەستی پێکردەوە کاتێک سێلڤیۆ یرلسکۆنی بوە سەرۆکی یانەکە لە ١٩٨٥\nسەردەمی زێڕینی بەرلەسکۆنی[دەستکاری]\nزۆر بەخێرایی سەرۆک دەستەی کارگێڕی یانەکەی گۆڕی‌و (دۆنادۆنی‌و ئەنچیلۆتی) ھێنایە یانەکەوە. یانەی میلان ئاستی ،بەرەو پێش چوو، بەڵام نەگەیشتە لوتکە تا ساڵی١٩٨٧ کاتێک ئەرسیگۆ ساکی بوە راھێنەری یانەکە و ھەردوو ئەستێرەی ھۆڵندی ڤانباستن‌و گۆلێت ھاتنە یانەکەوە. کۆکردنەوەی ئەم ئەستێرانە وایکرد میلان لەکۆتایی ھەشتاکانداو خولی ئیتاڵی بباتەوەو پاشان پەلبکێشێتە بەدەست ھێنانی نازناوی ئەوروپیدوای وازھێنانی ساکی لەراھێنەرایەتی یانەکە، فابیۆ کاپیلۆ جێگەی گرتەوەو توانی لە ١٩٩١ تا ١٩٩٦ چوار نازناوی خولی ئیتاڵی بەرێتەوە، ھەروەھا بەدەست ھێنانی جامی یانە پاڵەوانەکان لە ١٩٩٤ دەسکەوتێکی تری کاپیلۆ بوو بۆ یانەی میلان بوو.کارلۆ ئەنچیلۆتی یاریکەری پێشوی یانەکە توانی ببێتە راھێنەر و دوو جار میلان بگەیەنێتەوە سەر تەختی بەرزکردنەوەی جامی یانە پاڵەوانەکان ، ھەرچەندە ئەم راھێنەرە ئەنجامی زۆرباشی پێشکەشی یانەکە کردووە ، بەڵام زۆری تەمەنی یاریکەران وایکرد کە جارێکیکە یانەکە توشی نائومێدی بێتەوە بە ھۆی زۆری تەمەنی یاریزانان دواتر ئەنشلۆتی وازی لەیانەکە ھێناو دووبارە یانەکە تووشی قەیڕان ھاتەوە .\nیاریگای یانەکە ھاوبەشە لەگەڵ یانەی ئینتەرناسیۆنالێ کە ناوی جۆزێپێ مەیاتزایە لەساڵی ١٩٢٥ بنیاد نراوە کە جێگای زۆرتر لە ٨٠ ھەزار جەماوەر دەگرێتەوە بەیەکێ لەیاریگا گەورەکانی ئەوڕووپ دەھێتە ھەژمارکردن\nکەناڵی تەلەڤزیۆنی یانەکە[دەستکاری]\nکەناڵی میلان کەناڵێکی ئاسمانی یە کە ڕۆژانە باس لە ھەواڵ و یاریەکانی خولی ئیتاڵی بەتایبەتی یانەی میلان دەکات\nکۆمپانیای بەرھەم ھێنانی جلوبەرگی یاریزانان لەگەڵ سپۆنسەرەکان[دەستکاری]\nکۆمپانیای بەرھەم ھێن\n1981–82 لێنا مێلان پوە جێنس\n1982–83 ئێن ئاڕ ھیتاشی\n1984–85 ڕۆلی گۆ ئۆسکار مادۆری\n1985–86 گیانێ ڕێڤێرا فۆتۆریکس\n2010–15 فڕۆکەوانی ئێماڕاتی\nخوولی پلەی یەکی ئیتاڵی ١٨ جار\nخوولی پلە دووی ئیتاڵی ٢ جار\nجامی ئیتاڵیا ٥ جار\n٦ جار جامی سووپەری ئیتالی\n٧ جار خوولی یانە پاڵەوانەکانی ئەوڕووپا\nیۆڕۆ لیگ ٢ جار\nسووپەری ئەوڕووپا ٥ جار\nجامی ئینتەرناشیۆناڵی جیھانی ٣ جار\nجامی جیھانی یانەکان ١ جار\nماڵپەڕی فەرمی یانەی ئەیسی میلان\nوەرگیراو لە «https://ckb.wikipedia.org/w/index.php?title=ئەی_سی_میلان&oldid=852609»\nیانەکانی تۆپی پێی ئیتالیا\nیانەکانی تۆپی پێی لۆمباردیا\nیانەکانی تۆپی پێ، دامەزرانی ١٨٩٩\nدامەزرانەکانی ١٨٩٩ لە ئیتالیا\nئەم پەڕەیە دواجار لە ١٣:٢٩ی ١٥ی تشرینی یەکەمی ٢٠٢١ نوێ کراوەتەوە.


پۆلیسی ئوگەندا دەڵێت لە دوو هێرشی خۆکوژیدا سێ کەس کوژراون و 33 کەسی دیکە برینداربوون\nپۆلیسی ئوگەندا وتی سێ خۆکوژ دوو هێرشی خۆکوژییان لە بنکەی پۆلیسی ناوەند و پەرلەمان ئەنجامداوە لە پایتەختی وڵاتەکەدا، سێ هاوڵاتی مەدەنی کوژراون و 33 کەسی دیکە لە هێرشەکاندا برینداربوون.\nخۆکوژەکان سێ خولەک بەر لە کاتژمێر 10 ی بەیانی خۆیان تەقاندۆتەوە. وتەبێژی پۆلیس فرێد ئینانگا وتی یەکەم هێرش کە لەلایەن خۆکوژێکەوە ئەنجامدراوە، لە خاڵی پشکنینی بنکەی ناوەندی پۆلیسی کامپالا بووە، دووەم هێرش کە دوو خۆکوژ ئەنجامیانداوە لەسەر شەقامی پەرلەمان بووە.\nوتی " ژمارەیەکی زۆر لاشە دەبینین کەوتوون، قاچەکان لێبوونەتەوە و کەلە سەرێکیش هەیە کە پێمان وایە سەری ئەو خۆکوژە بێت کە هێرشی کردە سەر بنکەی پۆلیس. ژمارەیەک لاشەی دیکەش لە شوێنی تەقینەوەکەدا بیندراون."\nپۆلیس دەڵێت هێزە یاخیبووەکانی هاوپەیمانی دیموکرات بەرپرسن لەو هێرشانە.\nئینانگا وتی " ئاماژەکانی هێرشەکە دەریدەخەن گروپە توندڕەوەکانی سەر بە هاوپەیمانی دیموکرات لەپشت ئەم هێرشانەوە بن، کە هێشتا ئارەزووی ئەنجامدانی هێرشی کوشندەیان هەیە بۆ سەر ئامانجە ئاسانەکان، لەڕێی بەکارهێنانی بۆمبی دەستکرد و خۆکوژەکانەوە."\nسەرجەم شەقامەکانی ناوەڕاستی کامپالا چواردەور دراون، ئۆفیس و شوێنی کارەکانیش داخراون.\nپۆلیس شوێن چوارەمین خۆکوژ کەوتووە کە بە مۆزی ناسراوە و تەقەی لێکردووە و وەستانوویەتی. ئینانگا وتی پۆلیس ماڵەکەی مۆزی پشکنیوە و پشتێنێکی تەقەمەنی و کۆمەڵێک ئامێری تەقینەوەی دیکەی دۆزیوەتەوە.\nمانگی ڕابردووش لە دوو هێرشی خۆکوژی دیکەدا لە پایتەختی یوگەندا شەش کەسی دیکە برینداربوون.\nئینانگا داوای تۆڵەی خەڵکی کردەوە و هۆشداریدا لەوەی گروپە توندڕەوەکان هەڕەشەیەکی چالاکن، بەتایبەتی خۆکوژەکان.


نەتەوەیەکگرتووەکان داوای هەڵوەشاندنەوەی بڕیاری لەسێدارەدانی حەیدەر قوربانی دەکات\nئۆفیسی مافەکانی مرۆڤی سەر بەنەتەوەیەکگرتووەکان لەسەر کەیسی به‌ندكراوی سیاسیی کوردی ڕۆژهه‌ڵاتی كوردستان، حەیدەر قوربانی هاتە دەنگ‌و داوای لەکاربەدەستانی ئێران کردووە بڕیاری لەسێدارەدانی ئەم زیندانیـیە کوردە هەڵبوەشێنێتەوە.\nئۆفیسی کۆمسیاری باڵای مافەکانی مرۆڤی سه‌ر به‌نەتەوەیەکگرتووەکان ئەمڕۆ هەینی لەڕاگەیاندراوێکدا ده‌ڵێت، شارەزایانی مافی مرۆڤی سەر بەنەتەوەیەکگرتووەکان داوا لەئێران دەکات حەیدەر قوربانی لەسێدارە نەدات و ئەو بڕیاری لەسێدارەدانەی بۆی دراوە هەڵبوەشێنرێتەوە بەهۆی هەبوونی نیگەرانی جدی لەبەرامبەر دادگایـیکردنەکەی بەشێوەیەکی نادادپەروەرانەو ئەشکەنجەدانی لەکاتی دادگایـیکردنەکەیدا.\nئاماژه بۆ ئه‌وه‌ش كراوه كه دەبێت دەسەڵاتدارانی ئێران دەستبەجێ هەوڵی لەسێدارەدانی حەیدەر قوربانی ڕابگرن و حوکمی لەسێدارەدانەکەی هەڵبوەشێننەوە، "وەک پابەندبوون بەوابەستەیـیە نێودەوڵەتیـیەکان جارێکی دیکە دادگایی بکەنەوە."\nلە ڕاگەیاندنەکەدا هاتووە، حەیدەر قوربانی تەمەن 48 ساڵ لەوەتای مانگی دەی ساڵی 2016 دەستگیرکراوە لەسەر کەیسێکی پەیوەست بەوەی وەک دەڵێن 3 ئەندامی هێزی بەسیج بە دەستی کەسانی سەر بە کۆمەڵێک چەکداری ئۆپـۆزسیۆن کوژراون. لە پاش دەستگیرکردنەکەی بۆ ماوەی 3 مانگ بێ سەروشوێن کراوە و هیچ لە بارەیەوە بەکەسوکاری نەوتراوە.\nشارەزاکانی مافی مرۆڤی سەر بەنەتەوەیەکگرتووەکان دەڵێن، زۆر نیگەرانن لەوەی حەیدەر قوربانی لە ژێر ئەشکەنجەدان و خراپی ڕەفتارکردن لەگەڵیدا ئەو دانپیادانانەیان لێوەرگرتبێت. هەروەها نیگەرانی خۆیان دەربڕیوە لە بارەی ئەو ڕاپـۆرتانەی باس لەوە دەکەن حەیدەر قوربانی ڕێگەی پـێنەدرابوو لە کاتی لێکۆڵینەوەکاندا پەیوەندی بە پارێزەرێکەوە بکات و پاشان پارێزەرەکەی مافی ئەوەی نەبووە دەستیبگات بە تەواوی فایلەکانی کەیسەکە لە کاتی دادگایـیکردنەکەدا.\nلە مانگی دەی ساڵی 2019 ، دادگایەکی تاوانەکان حەیدەر قوربانی بە تاوانبار دانا بەوەی گوایە یارمەتی داوە و هەروەها هانی داوە بۆ کوشتن و هەوڵی ڕفاندن و یارمەتیدانی ئەنجامدەرانی هێرشەکە لە هەڵهاتن. لەو دادگایەدا بە 118 ساڵ و 6 مانگ حوکمی زیندانی درا.\nلە مانگی دووی ساڵی 2020 ، دادگایەکی شۆڕش لە ئوستانی کوردستان حەیدەر قوربانی تاوانبارکرد بە "بەغی" واتە یاخیبوونی چەکداری لە دژی دەوڵەت، بەمەش حوکمەکەی کرا بە لەسێدارەدان کە هەرچەندە دادگاکە لە بڕیارەکەی ئاماژە بۆ ئەوە دەکات حەیدەر قوربانی هەرگیز چەکدار نەبووە.\nبەپـێی یاسای تاوانەکانی ئێران، تاوانی "بەغی" ئەوەیە تۆمەتبارەکە ئەندامی کۆمەڵێکی چەکداربێت و چەکی هەڵگرتبێت. لە کاتی دادگایـیکردنەکەدا حەیدەر قوربانی هەموو ئەو تۆمەتانەی ڕەتکردەوە کە ئاڕاستەی کرابوون، گوتی ئەندامی هیچ ڕێکخراوێکی سیاسی کوردی نەبووە و هیچ چەکی پێنەبووە لەو کاتەی ئەو کەسانە کوژراون.\nلە مانگی هەشتی ساڵی 2020، دادگای باڵای ئێران حوکمی لەسێدارەدانی حەیدەر قوربانی پەسەندکرد. لە مانگی نۆی 2020 و لە مانگی هەشتی 2021 دادگای باڵا داواکانی حەیدەر قوربانی بۆ پـیاداچوونەوە بە بڕیاری لەسێدارەدانەکەی ڕەتکردەوە. بۆیە ئه‌گه‌ری هەیە لە هەر ئان و ساتێکدا لەسێدارەبدرێت.\nکۆی سه‌ردان: 24278040


ڕاپەڕین.. هەڵمەتێکی ژینگەپارێزی بەڕێوەچوو – Renas News\nسەرەتا/ژینگە/ڕاپەڕین.. هەڵمەتێکی ژینگەپارێزی بەڕێوەچوو\n`ژمارەیەک چالاکوانی ژینگە لە دەڤەری راپەڕین هەڵمەتێکی پاککردنەوەیان ئەنجام دا.\nئەژین ئیسماعیل، هاوسەرۆکی ڕێکخراوی سروشتی کوردستان لە ڕانیە، بە (باسنیوز)ی ڕاگەیاند: “ئەمڕۆ لەگەڵ هاوڕێیانم لە ڕێکخراوی سروشتی کوردستان بە هاوکاری فەرمانگەی ژینگەی ڕاپەڕین، چالاکییەکی ژینگەییمان ئەنجام دا بەمەبەستی پاککردنەوەی سروشت و ژینگەی دەربەندی ڕانیە”.\nگوتیشی: “ئامانجمان لەم هەڵمەتە بڵاوکردنەوەی هۆشیاری و پاککردنەوەی سروشتی ڕانیە بوو، بەتایبەت ناوچە گەشتیارییەکان، دەربەندیش کە ناوچەیەکی گەشتیاری گەورەیە و ڕۆژانە گەشتیارێکی زۆر لە سنووری ئیدارەی ڕاپەڕین ڕووی تێدەکەن بەمەبەستی گەشتیاری، دەمانەوێت ئەم جۆرە هەڵمەتانە بکەین بە نەریت و هاووڵاتیان و گەشتیاران هۆشیارتر ببنەوە”.\nڕاشیگەیاند: “هەڵمەتەکەمان لە ڕۆژانی داهاتووشدا لە ناوچەکانی دیکەی سنووری ڕاپەڕین بەردەوام دەبێت، بەتایبەت لە ناوچە گەشیتارییەکان و داوا لە هاووڵاتیان و گەشتیاران دەکەین کاتێک سەردانی شوێنە گەشتیارییەکان دەکەن پاکوخاوێنی ناوچەکە ڕابگرن و سروشتی ناوچەکە بپارێزن”


حەمە رەشید هەرەس: رۆژی ئاڵا لە کێ پیرۆزە؟\nبشەکێرەوە، ئاڵای پیرۆزی نەتەوەکەم.بشەکێرەوە، چاوی دوژمنان کوێرکە.بشەکێرەوە، تا ئەبیتە ئاڵای دەوڵەتێکی سەربەخۆ.بشەکێرەوە، با دڵی منیش لەگەڵ شەکانەوەتدا، بکرێتەوە.بشەکێرەوە، تۆ مێژوویەکی خوێناوی نەتەوەیەکت لەسەر تۆمار کراوە.بشەکێرەوە، لە چوار لاوە، منەی ئەوەیانە داتگرن، شەکانەوەت مانەوەیە.بشەکێرەوە، هەبوونمان...\nحەمە رەشید هەرەس: وڕێنەکانی مشەخۆرێکی پاراستن\nوڕێنەی یەکەم رۆژی ٤ / ٥ / ٢٠٢١- گەورەترین کێشەی کورد ئەوەیە، بە رەوشتەوە سیاسەت ئەکات، لە کاتێکدا سیاسەت بێڕەوشتییە، کە دوژمن پیادەی ئەکات.وڕێنەی دووەم رۆژی١٩ / ٤ / ٢٠٢١- دژە سەربەخۆییەکان بانگەشەی هەڵبژاردن بۆ خۆیان ئەکەن، ناوێرن باسی سەربەخۆیی بکەن، وەك فرۆشیاری شووتی گەنیو، ناڵێن بە شەرتی چەقۆ.وڕێنەی...\nحەمە رەشید هەرەس: ٣١ی ئاب هەنگاوێك بوو بەرەو دەوڵەتی كوردی، بەڵام ١٦ی ئۆكتۆبەر موئامەرەیەكی قێزەون بوو\nحەمەڕەشد ھەرەس، نووسەر و ھونەرمەندی خۆفرۆشی سەر بە دەزگای پاراستن، دەربارەی ڕووداوەکانی ٣١ی ئابی ساڵی ١٩٩٦ بە (باسنیوز)ی ڕاگەیاند، ڕووداوەکانی ٣١ی ئاب زادەی قۆرخکاریی کوردستان بوو لەلایەن یەکێتیی نیشتمانیی کوردستانەوە بە پشتیوانیی کۆماری ئیسلامیی ئێران. بێگومان ئەگەر ٣١ی ئاب نەبووایە، وەکوو چۆن...\nحەمە رەشید هەرەس: ئیتر تورکیا پەکەکە پێش خۆی ناخات، راستەوخۆ کوردستان داگیردەکات\nبەم شێوەیە بڕوات ئیتر تورکیا پەکەکە پێش خۆی ناخات، خۆی راستەوخۆ کوردستان داگیر ئەکات. هەرەسلەسەر ئەو پۆستەی سەرەوە کە نووسراوەهێواش بەڕێزمپۆستێکم لەسەر کارەساتی رژێمی تورکی فاشست و، ئەو یارییە خوێناوییەی بە هۆی پەکەکەوە لەگەڵ کوردی ئەکات بڵاو کردۆتەوە، زۆر لە هاوڕێیان کۆمێنتیان نووسیوە و، رەخنە لە...\nحەمە رەشید هەرەس: قۆپییم بۆ کوڕی شەهیدێکی ئەیلول کرد\nمامۆستای رەوانشاد کەماڵ موکورجی لە پۆلی دووی ناوەندی مێژووی پێ دەوتین، لەو کاتەوە دەمناسی، مامۆستایەکی دڵسۆز و لە پیشەکەیدا زۆر پێداگر بوو، سەرسام بووم بەم کەسایەتییە جوانە، ئەوەی سەرنجی منی راکێشابوو، ئەم مامۆستایە کەم پێدەکەنی کەچی هەمیشەش وەك رووخۆشێك دەهاتە بەر چاو، لە هەموویشی گرنگتر قوتابییەکانی...\nحەمە رەشید هەرەس: ئەو پەرلەمانتارانەی کورد لە بەغدا کە دژی میللەتەکەیان وەستاونەتەوە\nحەمە رەشید هەرەس لە نامەکەدا کە تایبەت بۆ (باسنیوز)ی ناردووە، نووسیوویەتی:چەند دەنگێکی نەفرەتیی کوردی لە کوردستانەوە تۆمار کراون و لە بەغدای پایتەختی نەگبەتی بۆ کورد، لێ دەدرێنەوە، ئەویش دژایەتیی ھەموو ھەبوونێکی کوردە و نھێنگرانە لاقی ھەنگاوە نەتەوەییەکانی کورد ئەگرن کە پارتیی رابەرایەتیی دەکات و ئامبازی...\nحەمە رەشید هەرەس: خیانەت نەبوایە ئەمریکا پشتگیری لە ڕیفراندۆم دەکرد\n"بارزانی باش دەیزانی کورد هەوڵی سەربەخۆیی نەدات کەس بە دیاری پێی نادات"نووسەرێکی پاراستن و دانیشتووی چایخانەی شەعب لە شاری سلێمانی ڕای گەیاند، سەرۆک بارزانی باش ئەوەی دەزانی کە ئەگەر کورد خۆی هەوڵی سەربەخۆیی نەدات، ئەوا “کەس بە دیاری پێی نادات”، بۆیە هەنگاوی بەرەو ڕیفراندۆم و سەربەخۆیی کوردستان نا، بەڵام...


کوردیپێدیا - ئای خۆزگە شۆفار لاڵ و کەڕ بوایە، ئاو خواردنەوەی گورگ لەگەڵ مەڕ بوایە\n💬 ئای خۆزگە شۆفار لاڵ و کەڕ بوایە، ئاو خواردنەوەی گورگ لەگەڵ مەڕ بوایە | پۆل: پەند و ئیدیۆم | زمانی بابەت: 🏳 کوردیی ناوەڕاست\nئای خۆزگە شۆفار لاڵ و کەڕ بوایە، ئاو خواردنەوەی گورگ لەگەڵ مەڕ بوایە\nئای خۆزگە شۆفار لاڵ و کەڕ بوایە\nئاو خواردنەوەی گورگ لەگەڵ مەڕ بوایە \n1. 👁 ئەگەر لێ گەڕێ شۆفاری بەدفەر، ئاو دەخواتەوە گورگ لەگەڵ مەڕ\n2. 👁 ئەم پەندە ڕاسته و جێگەی باوەڕە، دوزمان ئاور خۆشکەری شەڕە\n3. 👁 بەکەس ناگیرێ زمانی شۆفار، بەدی خۆت بەخودا بسپێرە قوتار\n4. 👁 دوکەس وا بژی لەبەر بەد فەڕی، شۆفار بەکەڕی بۆزیش بە لەڕی\n1. 👁 شۆفار\n➕ ئەم بابەتە لەلایەن: (زریان سەرچناری)ەوە لە: Oct 28 2018 8:39AM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Oct 28 2019 12:46PM باشترکراوە\n👁 ئەم بابەتە 1,477 جار بینراوە


کۆبونەوه‌ی یەکێتی ژوورە بازرگانی و پیشەسازییەکانی عێراق لە سلێمانی بەڕێوەدەچێت\nژووری بازرگانی و پیشەسازی سلێمانی پێشوازی کرد لە کۆبونەوەی یەکێتی ژوورە بازرگانی و پیشەسازیەکانی عێراق کە ھەر دوو مانگ جارێک لە پارێزگایەک بەڕێوەدەچێت.\nیەکێتی ژوورە بازرگانی و پیشەسازییەکانی عێراق کۆبونەوەی ئەم خولەی لەشاری سلێمانی دەستنیشان کرد بۆ بەڕێوەچونی کۆبوەنەکەی ژمارە ١٣.\nلە کۆبونەکەدا سەرۆکی سەرجەم ژوورە بازرگانی و پیشەسازیەکانی عێراق تیادا بەشدار بوون.\nپێش دەستپێکردنی کۆنگرەکە سەرۆکی ژوورە بازرگانی و پیشەسازییەکانی عێراق و ھەرێم سەردانی پڕۆژەی گەنجینەکانی ژووری بازرگانی و پیشەسازی سلێمانیان کرد، لەلایەن سیروان محەمەد سەرۆکی ژووری بازرگانی و پیشەسازی سلێمانی و سامان ئیبراھیم بەڕێوبەری پرۆژەی گەنجینەکان، تەواوی زانیارییەکان خرایە بەردەست سەرۆکی ژوورە بازرگانییەکانی عێراق.\nپرۆژه‌ی گه‌نجینه‌کانی ژووری بازرگانی و پیشه‌سازی سليمانی بریتییه له دروستکردنی 586 کۆگای هاوچه‌رخ به ڕوبه‌ری جیاواز، پرۆژه‌که له‌سه‌ر 400 دۆنم زه‌وی له سلێمانی له نزیک گوندی ژاڵه‌ی سه‌روو جێبه‌جێ ده‌کرێت، له‌م قۆناغه‌دا قیرتاوکردنی شه‌قامه‌کان و دروستکردنی شۆسته کاری تێدا ده‌کرێت، دابه‌ش بوون به‌سه‌ر چه‌ند زۆنێکدا، لەدروستکردنی پرۆژەکەدا هەموو ستاندار و پێوەرێکی جیهانی تێدا ڕەچاو دەکرێت، له ئێستادا کارکردن تیایدا به‌رده‌وامه، و لەلایەن بازرگانان و خاوەنکارنەوە خاوستێکی زۆری لەسەرە، بە تەواوبونی پڕۆژەکە سلێمانی دەبێتە سەنتەرێکی بازرگانی گرنگ لە سەرتاسەری عێراقدا.\nدواتر سەرۆکی بازرگانی عێراق و ھەرێم سەردانی ژووی بازرگانی و پیشەسازی سلێمانیان و کۆبونەوەیەکی فراوان لە بارەی ڕەوشی بازرگانی و پیشەسازی و ئەو کێشەو گرفتانەی ڕوبەڕوی بازرگانان و پیشەسازان دەبێتەوە گفتوگۆی لەبارەوە کرا.\nبەشێکی تری کۆبونەوەکە تەرخانکرا بە گفتوگۆ کردن لەبارەی یاسا و ڕێنماییەکانی پەیوەست بە کەرتەکانی بازرگانی و پیشەسازی و کێشەو گرفتانەی لە سەرجەم پارێزگان ڕوبەڕوی خاوەنکاران دەبێتەوە، ھاوکات باس لە پاراستنی بەرھەمی ناوخۆی و زیادکرنی کارگەکان کرا.


لە رۆژانی رابردودا پرسی یەکگرتنەوەی دوو حیزبی دێموکرات زۆر لە جاران زیاتر گەرم بووە و بۆتە رۆژەڤی کاری کۆمەڵێک لە چالاکانی ئەم پرۆسەیە و تەنانەت کۆمەڵێک لە چالاکانی سیاسی و ئەندامانی دوو لایەن کە پێشتر زۆریان خۆ بەم باسە گرینگەوە ماندوو نەدەکرد.\nدەگەڵ ئەوەی کە من خۆم یەکێک لایەنگرانی ئەم حەرەکەتم و لەسەرکەوتن و داشکانی ئەم حیزبەدا خۆم بە شەریک و بەشدار بوومە ، بەڵام ناتوانم ئێشارە بەمە نەکەم کە گەرمی بازاری ئەم باسە بەشێک لە بەرپرسانی ئەم دوو حیزبەشی هێناوەتە لێدوان بە جۆرێک کە نەگ هەر لە لێدوانەکانیاندا پێشداوەری دەکەن، بەڵکو دەکرێ بڵێم تارادەیەکیش خۆش باوەریان تێدایە. بەشێک لەم بەرپرسانە چوارچێوەشیان بۆ دیاری کردوە ، بەڵام خۆیان لە وردەکاری و ئەسڵی باسەکە دزیوەتەوە و بە هێندێک شتی گشتی و عامەپەسەندەوە نوساون و سەروگوێی ئەم باسەگرینگەیان قرتاندوە. ئەوەی راستی بێ تاکوو ئێستا سەرەڕای ماندووبوون و هەوڵی زۆری خەمخۆران و دڵسۆزانی بزوتنەوەی نەتەوەیی لە رۆژهەڵاتی کوردستان، دوو دێموکرات نەگەیشتونەتە ئاکامێکی روون و دڵخۆشکەر و واقیعبینانە. هۆکاری ئەو بەئاکام نەگەیشتنەش زیاتر پێشداوەری و پێششەرتەکان لەلایەک و خۆدزینەوە لە ئاستی چۆنیەتی رۆداوەکان و هۆی ئەم لێکترازان و لەت بوونانەن. من هیچ لەمبروایەدا نیم و ئاواشم بیر نەکردۆتەوە کە دەبێ برینان لێک بکولێنینەوە و یەکتر ئازار بدەین، بەڵام ناکرێ تێکەڵ ببنەەوە بەڵام نەزانین بۆچی لێک دابڕان. ناکرێ جارێکی دیکەش تێکەڵ ببنەوە، بەڵام نەزانین و لێی نەکۆلینەوە کە بۆچی تێکەڵ بوونەوەی کۆنگرەی دە کە بەرهەمی دابڕانی کۆنگەری هەشت بوو، سەرکەوتوو نەبوو؟ ناکرێ خۆ لەمە بدزینەوە کە چ بکرێ کێشەکانی پاش تێکەڵ بوونەوەی دابرانی پێشوو سەر هەڵنەدەنەوە. بۆ ئەوەی دوو دێمۆکرات تێکەڵ ببنەوە و دەفکری دابران و کۆتلەی دیکەدا نەبن، دەبێ کێشەکان لێکۆلینەوەی بەرپرسانەی بێدەمارگرژیان بۆ بکرێ.\nهەر بۆیەش مەبەست لە نووسینی ئەم بابەتە هەڵدانەوە و کولاندنەوەی برینە کۆنەکان نییە و لەروانگەی خۆمەوەو بەسەرنجدان بەشارەزابوونم لە کێشە و گرفتەکانی دابڕان و تیکەڵبوونەوەکانی پێشوو، دەچمەسەر بابەتی مکانیزمە پێشنیاریەکە بۆ پیکهاتن و یەکگرتنەوەی دوو دێموکرات.\nیەکەم: کێها یەکدەگرنەوە؟\nپێش هەموو شتێک دەبێ وڵامی ئەم پرسیارە روون بێ، کە ئەوانەی یەک دەگرنەوە کێن؟ ئەگەر خۆمان لە وڵامی ئەم باسە گرینگە لابدەین ، هەرلەسەرەتاوە پرۆسەکەمان شکستی هێناوە. بۆیە دەبێ بڵێین کە زۆر سرووشتیە دوو دێموکرات یەکدەگرنەوە کە بۆ هەشتساڵ دەچێ هەردوولا چالاکیان بووە و هیچکەسیش ناتوانی رۆڵی هیچکام لەو دوو حیزبە لەپاش دابڕان ئینکار بکا. کەوابێ یەکەم هەنگاو ئەوەیە کە حیزبی دێموکراتی کوردستانی ئێران ئەوە قبووڵ بکا کە لەگەڵ حزبێک یەکدەگرێتەوە کە ناوی حیزبی دیموکراتی کوردستانە و خاوەن هەموو ئەو هێز و سامانە سیاسی، تەشکیلاتی، ئورگانی، پرینسیپی..، کە بۆ خۆی هەیەتی. ئەمە یەکەم هەنگاوە و ناوی دەنرێ قبوولکردنی ئەو راستیەی کە دانپینێراوەو لە گۆڕەپانی خەباتدایە.\nدوهەم: بۆچی یەکدەگرنەوە؟\nمەبەست لە یەکگرتنەوە دەبێ روون بێ، حەزفی یەکترە؟! تواندنەوەیە؟ یان خۆ بەهیز کردن و وڵام بە نیازی کۆمەڵانی خەڵکی کوردستانە بۆ پێکهێنانەوەی حیزبێکی بەهێز ، وەک کەسەرەسەیەکی کارا بۆ بە ئامانج گەیاندنی داوخوازەکانی کورد لە رۆژهەڵاتی کوردستان. دەبێ ئەوە بزانن و قبوڵیان بێ کە لەبەر ئەوەی ئەرکێکی نیشتمانی و نەتەوەیی بۆ رزگاری خەڵکی رۆژهەڵاتی کوردستانیان لەسەر شانە و هەست بە بەرپرسایەتی لە ئاست ئەو پرسە گەورەیە دەیانهێنێتە سەر ئەو باوەڕە کە بڵێن: حیزب لە کەرەستەیەک بەولاوەتر نییە و ئامانج رزگاری گەل و وڵاتە و یەکگرتنەوە بۆ بەدەستهێنانی پۆست و مەقام و کورسی لەسەر عەرزی بێدەسەڵاتی و بێ وڵاتی نییە. لێرەیە هەردوولا داوای لیبوردن لە خەڵکی کوردستان ،لە بنەماڵەی گیانبەختکردوان، زیندانیانی سیاسی بزاڤی نەتەوەیی و بنەماڵەکانیان، هەموو ئەندامانی حیزب بە تێکڕا دەکەن و دەڵێن بمانبورن.\nسێهەم: ئەو بۆشاییانەی کە ملمالانێ و ساختاری سانترالیستی دروستیکردون چۆن پڕبکرێتەوە؟\nبەسەرنجدان بە رەوتی رۆداوەکان و ئەزمونوەرگرتن لە تێکۆشان و چالاکی سێ دەیەی رابردوو، ئاڵوگۆڕەکانی سیاسی- ئایدولۆژی، هزری و ناکارامەیی سانترالیزمی دیموکراتیک، پێرەوپیروگرامیکی نوێ دەنووسنەوە کە لەگەڵ رەوتی رۆداوەکان و سەردەمی نوێ بڕواتە پێش و بتوانێ وڵامدەری ئیدارەی ئیستای ئەم حیزبە بێ و دەگەڵی تەبا بێ. بۆ ئەم مەبەستەش پێویستە ساختاری تەشکیلاتی حیزب و شیوەی بەڕێوەبەری لەسەر بنەمای گەشەی کۆمەڵ و دێموکراسی تەوافقی دابنرێ. واتە گرتنی کۆنگەری تەقلیدی و ناکارامە، ساختاری کۆمیتە ناوەندی و دەفتەری سیاسی تۆڕ بدرێ و سیستمیکی نوێ ببێتە جێگرەوەی.\nچارم: ناوی حیزب چی لێدێتەوە؟\nحەتا قەرەی قەیامەت لەسەر سفرەی رابردوو خواردن، کۆتایی بە تەمەنی هاتووە و ناکرێ بە کفری بزانین ئاڵوگۆر دەخۆمان و ناوماندا پێک بێنین. بۆیە ناوی حیزب دەگۆڕدرێ بە یەک لەم ناوانە. حیزبی دێموکراتی یەکگرتو، حیزبی دێموکراتی رۆژهەڵاتی کوردستان، حیزبی دێموکراتی کوردستان. هەرسێکی ئەم ناوانە مۆرکی نەتەوەیی و شۆڕشگێڕی و مێژوویان هەڵگرتوە.\nپینجەم: ئامانجی دواڕۆژ و ستراتیژی حیزب چی بەسەر دێ ؟\nئەم حیزبە هەوڵدەدا بۆ رزگاری خەلکی رۆژهەڵاتی کوردستان و ئامانجی دوارۆژی رزگاری نەتەوەیی و نیشتمانییە و لێرە ئیتر هیج تیێینیەکی پێ زیاد ناکرێ. لەبەر ئەوەی کە لەم درۆشمەدا مەجالی مانۆردان زۆر بەربڵاوە و لە فیدرالیسمەوە دەگرێتەوە تاکوو کۆنفیدرالیسم و سەربەخۆی یەکجاریش.\nئەم پینج خاڵە کە لەسەرەوە ئاماژەیان پێ دراوە، خاڵی بنەڕەتی و جەوهەرین. بۆیە ناکری بەسەریاندا باز بدەین. هەرکاتێک ئەم دوو حێزبە لەسەر ئەم پینج خاڵە جەوهەریە کەێشتنە رێککەوتن، ئەوجار نۆرە دەگاتە سەرخان و بابەتەکانی تکنیکی دەبنە رۆژەڤی کاری یەکگرتنەوە.\nیەکەم: سەرخان و بەبەتەکانی تکنیکی یەکگرتنەوە:\n- دوو رێبەری چۆنیەتی رێککەوتنەکە دەبەنە نێو ریزەکانی خۆیان و پاش دراسەکردن، سەرنج و پێشنیاری لەش یان بەدەنەنی حیزبی خۆیان لەسەری وەردەگرن. بەکورتی ئەو رێککەوتنە دەبێ تەفهیم بکرێ و رادەی دژایەتیکردنی هێندە لاواز بێ کە سۆچیکی بۆشایی بۆ کاسبکارانی سیاسی نەمینێتەوە.\n- لەپێش هەموو شتێک بەدەنەی دوو دێموکرات پێکەوە کۆ دەبنەوە و چۆنیەتی تیکەڵبوونەوە و زەرورەتی یەکگرتنەوە و قۆناخەکانی یەکگرتنەوەیان لە رۆانگەی جۆراوجۆرەوە بۆ شی دەکرێتەوە.\n- پرۆسەی یەکگرتنەوە دابەشدەکرێتە سەر ئەم قۆناخانەی خوارەوە، کە زیاتر تکنیکین و دەکرێ بەجۆریکی دیکەش بێ:\nیەکەم: دەزگاکانی راگەێاندن بە تێ ڤێ، رۆژنامە، ماڵپەڕ و ...، تیکەڵ دەبن و دەستەی وەشاندنی بۆ دادەنرێ.\nدووهەم: یەکیەتیەکانی لاوان، ئافرەتان، خوێندکاران، زیندانیانی سیاسی...، لەسەر ئەساسی نوێ و دوورلە دەستێوەردانی حیزبی، ئامادەکاری دەکەن بۆ گرتنی کۆنگرەی هاوبەشی خۆیان. بەڵام تاکاتی گرتنی کۆنگرەی هاوبەشیان،هەر رێکخراوێک دەستەیەکی بەڕێوەبەری کاتی بۆخۆیان هەڵدەبژێرن.\nسێهەم: کۆمیسیوەنەکانی کۆمەڵایەتی بەهەموو دامودەزگاکانی پەیوەندیداریانەوە تێکەڵ دەبنەوە.\nچارم: کۆمیسونەکانی ئابوری یان دارایی، خەدەمات و کۆمیتەی ئەمنیەت تیکەڵ دەبن.\nپینجەم: کۆمیسونەکانی تەشکیلات و پێشمەرگە تێکەڵ دەبن. لێرە نابێ لەسەر بنەمای کاری تەشکیلاتی و نیزامی کۆن ریکبخرینەوە، بەلکوو دەبێ لەیەکەم هەنگاودا کۆمیسونی پێشمەرگە بە جیا رێکبخرێ و تەنیا کاری بارهێنان و پەروەردەکردنی چالاکی لەشکری (نیزامی) بێ.\nشەشم: ماباقی ئورگانەکان قۆناخ بەقۆناخ تیکەڵ دەبنەوە و ئەم تێکەڵبوونەوە نابێ لە ساڵی ٢٠١٥واوەبچێ.\nهەوتم: لەو ماوەیەدا کە قۆناخ بەقۆناخ بەرەوە یەکگرتنەوە دەچن، دەبێ دەستەی ئامادەکاری کۆنگرەی شازدە هەڵبژێردرابێ و هەموو ئامادەکاریەکی بۆ کۆنگرەی داهاتو گەڵاڵە کردبێ.\nتێ بینی: لەو کۆنگرەدا لەسەر خاڵێکی زۆر گرێنگ و جەوهەری کە زۆر جار وەک پێششەرت و جێگای ناکۆکی ئاماژەی پێدەکرێ، تێگەێشتنێکی تایبەتی هەبێ و بە پەسندی کۆنگرە بگا. ئەویش ئەوەیە کە هیچکات و هیچلایەنیکی رەکەبەری ناوحیزب، ناتوانن گەرەنتی جیابوونەوە، دابڕان و درۆستکردن یان دامەزراندنی حێزبیکی دیکە لەو حیزبەدا بکا. ئەگەر وایە، ئەو خاڵە گرێنگەش کە جۆریک لە گەرەنتی و پرینسیپ دروست دەکا ئەوەیە کە لەوەوبەدوا هیچ کەس و لایەنێک مافی ئەوەیان نییە ناوی ئەم حیزبە لەکاتی جیابوونەوە یان دابڕاندا لەخۆیان بنێن یان هەڵبگرن.\nبێشک کەسانیکیش هەن کە خاوەن بیر و هزرن و رابردو و ئەزموونی باشیان هەیە لە پیکگەێاندن و تەبایی لەناو ڕیزی خەباتکاران و شوێن پەنجەیان بە بزۆتنەوەی رزگریخوازی گەلەکەمانەوە دیارە. ئەمانیش ئەرکی نەتەوەیی، نیشتمانی و مرۆڤییان لەسەرە کە یارمەتیدەری پرۆسەی یەکگرتنەوە و یەکریزی ناوماڵی کورد بن. بەڵام گرینگتر لەهەموو شتێک، بوونی ئیرادەی یەکریزی و تەباییە کە نابێ هیچکات لێی خافڵ بین.\nوەک کەسێک لە پتر لەنیوەی ژیانم لە ریزەکانی دێموکراتدا تێپەڕاندوە و لەنیزیکەوە شاهیدی کێشەو ناکۆکیە ناوخۆیەکانی ئەم حیزبە بوومە، هەموو ئەو ناتەبایی و دڕدۆنگی و دابڕانانە دەگێرمەوە بۆ شیوەی پەروەردەی خۆمان. چونکە شیوەی پەروەردەی ئێمە لە مناڵیەوە ولە بنەماڵە، لە قۆتابخانە و خوێندنگاکان، لە جەرگەی کۆمەڵگا و تادوایی، پەروەردەی دەست و دەسەڵاتی باڵادەستانە کە تووی کولتۆرێکی نەخۆش و سەقەتی بۆ چاندوین. دەبێ دان بەوەدا بنێین کە پەروەردەی سیاسیشمان دەستخۆشی هەمان نەخۆشینی باڵادەستانەیە، کە تۆلرانسی نییە و هەرکات خۆی بەهێز دیت، ئاغایانە و باڵادەستانە بەرەوڕووی کێشە سیاسی و ناکۆکیە ئایدولۆژی و کۆمەڵایتیەکان دەبێتەوە. بێشک تاکوو ماڵئاوایی لەو کولتۆرە سیاسیە سەقەتەی داسەپاو نەکەین، تەنیا میژوو دووپات دەکەینەوە و ئەو هەموو گوتارە نۆستاڵژیانەش، لەو هەورازە وەسەرمان ناخەن.\nبەروار: ٢٠١٥/٠١/٢٢ ئێقباڵ سەفەری


__ ده‌ست به‌سه‌ركردنى ٣ هاوه‌ڵاتى كورد له شارى مه‌ریوان له لایه‌ن هێزه ئه‌منیه‌كانه‌وه\n__ رۆژنامه‌نووسانی كورد كۆنترین رۆژنامه‌نووسانی ناو زیندانه‌كانی رژیمن\n__ ئیعدامى نه‌هێنى زیندانیه‌كى كورد له زیندانى ئێوین\n__ ئه‌گه‌رى زۆره چین په‌یوه‌ست بێ به ئابڵوقه‌ى دژ به ئێران\n__ بانكى مۆن خوازیارى راگرتنى به‌رنامه‌ى ناوكه‌یى رژیم ئێران بوو\n__ حوكمى ئێعدام بۆ چالاكێكى سایبرى\n__ ترس له هاتنى نه‌بوونى له ئێران و شاردنه‌وه‌ى رژیم\n__ ئۆپۆزسیۆنى سوریه: رژیمى ئێران ده‌ستى له جینایه‌ته‌كانى سه‌ریا دا هه‌یه\n__ به‌رزترین رێژه‌ى خوشگوزه‌رانى له ٢٠ وه‌لاتى جیهان\n__ ده‌ست به‌سه‌ركردنى ٣ هاوه‌ڵاتى كورد له شارى مه‌ریوان له لایه‌ن هێزه ئه‌منیه‌كانه‌وه__ رۆژنامه‌نووسانی كورد كۆنترین رۆژنامه‌نووسانی ناو زیندانه‌كانی رژیمن__ ئیعدامى نه‌هێنى زیندانیه‌كى كورد له زیندانى ئێوین__ ئه‌گه‌رى زۆره چین په‌یوه‌ست بێ به ئابڵوقه‌ى دژ به ئێران __ بانكى مۆن خوازیارى راگرتنى به‌رنامه‌ى ناوكه‌یى رژیم ئێران بوو __ حوكمى ئێعدام بۆ چالاكێكى سایبرى __ ترس له هاتنى نه‌بوونى له ئێران و شاردنه‌وه‌ى رژیم__ ئۆپۆزسیۆنى سوریه: رژیمى ئێران ده‌ستى له جینایه‌ته‌كانى سه‌ریا دا هه‌یه__ به‌رزترین رێژه‌ى خوشگوزه‌رانى له ٢٠ وه‌لاتى جیهان\nده‌ست به‌سه‌ركردنى ٣ هاوه‌ڵاتى كورد له شارى مه‌ریوان له لایه‌ن هێزه ئه‌منیه‌كانه‌وه\nخه‌باتمێدیا: به‌پێى هه‌واڵده‌رى موكریان روژى چوارشه‌ممه ٥ى رێبه‌ندانى ١٣٩٠ سێ هاوه‌ڵاتى خه‌ڵكى دێى لنج ئاواى س ه‌ربه‌شارى مه‌ریوان له پارێزگاى سنه به ناوى ئارام فه‌ره‌جى و رزگار و موزه‌فه‌رشه‌ریفى له لایه‌ن هێزه ئه‌منیه‌كانى ئه‌و شاره ده‌ست به‌سه‌ر كران . فه‌ره‌جى خوێندكارى زانستگاى په‌یام نور له مه‌یدانى نه‌ورۆز و رزگار و موزه‌فه‌ر شه‌ریفى مامۆستاى قوتابخانه‌ى ئه‌وشاره، دواى پشكنینى ماڵه‌كانیان ده‌ست به‌سه‌ركران. تا ئێستا له شوێنى ده‌ست به سه‌ربوونیان و تۆمه‌تى ئه‌و سێ هاوه‌ڵاتیه هیچ زانیاریه‌ك نییه.\nرۆژنامه‌نووسانی كورد كۆنترین رۆژنامه‌نووسانی ناو زیندانه‌كانی رژیمن\nرێكخراوی نێونه‌ته‌وه‌یی په‌یامنێرانی بێ‌سنوور تازه‌ترین راپۆرتی ساڵانه‌ی خۆی دا له مه‌رِ بارودۆخی رۆژنامه‌نووسان و دۆخی ئازادی چاپه‌مه‌نی له جیهان دا بڵاو كرده‌وه كه به پێی ئه‌و راپۆرته رژیمى ئێران سێهه‌مین وڵاتی جیهانه بۆ سه‌رك وتی ئازادیی چاپه‌مه‌نی له ئاستی جیهان دا و هاوكات دوو رۆژنامه‌نووسی كورد له پله‌كانی یه‌كه‌م و دووهه‌می كۆنترین رۆژنامه‌نووسانی به‌ندكراو له زیندانه‌كانی ئه‌و وڵاته‌دا جێیان گرتووه. به پێی راپۆرته‌كه هه‌ر ئیستا له زیندانه‌كانی رژیمى ئێران دا ٢٦ رۆژنامه‌نووس به‌ندكراون كه له ناویان دا ناوی رۆژنامه‌نووس و چالاكی كورد عه‌دنان حه‌سه‌نپوور وه‌ك كۆنترین رۆژنامه‌نووسی به‌ندكراو له سه‌ره‌وه‌ی لیسته‌كه‌دا به‌رچاو ده‌كه‌وێ. به دوای ئه‌ویش دا یه‌كسه‌ر ناوی محه‌ممه‌د سه‌دیق كه‌بوودوه‌ند رۆژنامه‌نووس و به‌رپرسی رێكخراوی مافی مرۆڤی كوردستان هاتووه. عه‌دنان حه‌سه‌نپوور ئه‌ندامی ده‌سته‌ی نووسه‌رانی حه‌وته‌نامه‌ی داخراوی ئاسۆ و محه‌ممه‌د سه‌دیقی كه‌بوودوه‌ند خاوه‌ن ئیمتیاز و سه‌رنووسه‌ری بڵاوكراوه‌ی داخراوی په‌یامی مه‌ردووم بوو.\nئیعدامى نه‌هێن ى زیندانیه‌كى كورد له زیندانى ئێوین\nرۆژى سێ شه‌ممه ٤ى رێبه‌ندان زیندانى كورد ئیسماعیل كرمانجى ته‌مه‌ن ٣٠ ساڵه كه ماوه‌ى ٦ ساڵ بوو له زیندان راگیرابوو له به‌ندى ٣ى زیندانى گه‌وهه‌ر ده‌شتى كه‌ره‌ج بۆ ژووره‌كانى تاكه‌كه‌سی زیندانى ئێوین گواسترایه‌وه و رۆژى چوارشه‌ممه ٥ى رێبه‌ندان له‌و زیندانه له‌سێداره درا. به تێپه‌رینى ٤ رۆژ هێشتا سه‌رچاوه‌كانى دادوه‌رى رژیم ئه‌و هه‌واڵه‌یان بلاونه‌كردۆته‌وه.\nئه‌گه‌رى ز ۆره چین په‌یوه‌ست بێ به ئابڵوقه‌ى دژ به ئێران\nهه‌واڵده‌رى فه‌رانسه : تیموتى گایتنێر، وه‌زیرى خه‌زێنه‌دارى ئه‌مریكا ووتى كه ده‌وڵه‌تانى به‌هێز زیاترخه‌ریكى كوبۆنه‌وه بۆ هه‌وڵ و سه‌پاندنى ئابڵوقه‌كانه‌ن دژ به ئێران كه ئه‌گه‌رى په‌یوه‌ست بوونى چینیش یه‌كێك له‌و هه‌ولانه‌یه. چین ده‌یهه‌وێ به‌شێك له‌و هه‌وڵانه بێ . هه‌وڵه‌كانى ئورووپا له‌وباره‌وه زۆر باش بووه. ناوبراو ووتى به كۆكردنه‌وه‌ى سه‌رجه‌م هه‌وڵه‌كان پێش به به‌رزه‌فرِییه ئه‌تۆمیه‌كانى رژیمى ئێران ده‌گرین.\nبانك ى مۆن خوازیارى راگرتنى به‌رنامه‌ى ناوكه‌یى رژیم ئێران بوو\nبانكى مۆن به‌رێوه‌به‌رى گشتى رێكخراوه‌ى نه‌ته‌وه‌یه‌كگرتووه‌كان به پێداگرییه‌وه داواى له رژیمى ئێران كرد تا به‌رنامه‌ى ناوه‌كى خوى رابگرێ . ناوبراو ووتى له پێوه‌ند به هه‌واڵى ماوه‌ێك له‌مه‌وبه‌رى ئاژانس سه‌باره‌ت به لایه‌ن نیزامیه‌كانى به‌رنامه‌ى ناوكه‌یى ئێران به قووڵى نیگه‌رانه. بانكى مون ووتى رژیمى ئێران ده‌بێ له برِیارنامه‌ى شۆرِاى ئه‌منیه‌ت په‌یره‌وى بكا و ئه‌وه له ئه‌ستۆى رژیمى ئێرانه كه بیسه‌لمێنێ نییه‌تى پاكى هه‌یه، كارێك كه تا ئێستا نه‌یكردوو.\nحوكمى ئ ێعدام بۆ چالاكێكى سایبرى\nلقى ١٥ى دادگاى رژیم مێهدى عه‌لى زاده‌ى به تومه‌تى دژایه‌تى له گه‌ڵ خودا به ئێعدام مه‌حكوم كرد. مێهدى عه‌لى زاده فه‌خرئاباد ٣٠ساڵه و خێزاندار و خه‌ڵكى مه‌شهه‌د له رێكه‌تى ٢٠/١/١٣٩٠ده‌ست به سه‌ر كرا و دواى ٤ مانگ لێپرسینه‌وه و راگرتنى له ژوورى تاكه‌كه‌سى له به‌ندى ٢ ى ئه‌لف له خه‌زه‌ڵوه‌رى ئه‌مساڵ ، حوكمى ئیعدامى به‌سه‌ر دا سه‌پا و به خانه‌واده‌كه‌ى راگه‌یندرا. تۆمه‌تى لكێندراو به مه‌هدى چالاكى سایبێرى و ته‌نزنووسیه.\nترسى هاتنى نه‌بوونى له ئێران و شاردنه‌وه‌ى رژیم\nبه پێى هه‌و اڵه‌كان به هۆى ترسی خه‌ڵكى ئێران له هاتنى نه‌بوونى و قاتى هێرشیان كردۆته سه‌ر شوێنه‌كانى فرۆشتنى خوارده‌مه‌نى و خه‌ریكى كۆكردنه‌وه‌ى پێداویستین. له‌تاران و چه‌ندین شارى گه‌وره‌ى دیكه‌ى ئێران ره‌وتى كرینى خوارده‌مه‌نی و پێداویستیه سه‌ره‌كیه‌كانى وه‌ك برینج و دانه‌وێله و ماكارۆنى و رۆن ده‌ستى پێ:ردووه و به هۆى ته‌وژمى له‌راده‌به‌ده‌رى جه‌ماوه‌ر فرۆشگاكان له‌گه‌ڵ ته‌واو بوونى پێدوایستى و كه‌ل و په‌ل به‌ره‌و رووبوونه. ئه‌وه له‌كاتێكدایه كه لێپرسراوانى رژیم حاشا له بوونى دۆخێكى له‌م چه‌شنه ده‌كه‌ن و له‌و پێوه‌ندییه دا، جێگرى وه‌زیرى پیشه‌سازى و كانگاكان و تیجاره‌ت ووتى، ئه‌وه‌ى كه جه‌ماوه‌ر سه‌رقاڵى شت كرِینن زۆر باشه و ئه‌وه ده‌رخه‌رى جووله و گه‌رم و گورِى بازاره.\nئۆپۆزس یۆنى سوریه: رژیمى ئێران ده‌ستى له جینایه‌ته‌كانى سه‌ریا دا هه‌یه\nرۆژى شه‌ممه شۆراى نه‌ته‌وه‌یی ئۆپۆزسیۆنى سوریا، ئێرانیان به به‌شدارى سه‌ركووتى خوێ،اوى خه‌ڵ:ى سوریال تاوانبار كرد و داوایان له رژیم كرد پشتیوانى له رژیمى بله‌شار ئه‌سه‌د رابگرێ. سه‌میر نشار ئه‌ندامى كومیته‌ى به‌رێوه‌رى شۆراى نه‌ته‌وه‌یی سوریا له كۆنفرانسێكى هه‌واڵده‌رى دا به‌شدارى رژیمى ئاخوندى له جینایه‌ته‌كانى رژیمى به‌عسی سوریا مه‌حكووم كرد و داواى راگرتنى هاوكارییه‌كانى ئه‌و رژیمه له‌گه‌ڵ رژیمى سوریاى كرد\nبه‌رزترین رێژه‌ى خوشگوزه‌رانى له ٢٠ وه‌لاتى جیهان\nدامه‌ز راوه‌ى لیگاتوم راپۆرتى رێژه‌ى خوشگوزه‌رانى جیهانى له ساڵا ٢٠١١ بلاوكرده‌وه. ئه‌و راپۆرته له نێو ١١٠ وه‌لاتى جیهان و به پێى ٩ پێوه‌رى گه‌شه‌ى ئابوورى، پێداویستیه ئابوورییه‌كان، ئازادى تاكه‌كه‌سی، حكوومه‌تى شیاو، دیموكراسی، به‌خته‌وه‌رى تاكه‌كه‌سی . خوشگوزه‌رانى تاكه‌كمه‌سی و ره‌زامه‌ندى له ژیان دارێژراوه. ناوى ئه‌و ٢٠ وه‌لاته به ریز به‌م جۆریه: ١ـ نوروێژ ٢ـ دانمارك ٣ـ ئوسترالیا ٤ـ نیوزله‌ند ٥ـ سۆئێد ٦ـ كه‌نه‌دا ٧ـ فه‌نلاند ٨ـ سوئیس ٩ـ هۆله‌ند ١٠ـ ئه‌مریكا ١١ـ ئیرله‌ند ١٢ـ ئیسله‌ند ١٣ـ بریتانیا ١٤ـ ئۆتریش ١٥ـ ئاڵمان ١٦ـ سه‌نگاپوور ١٧ـ بلژیك ١٨ـ فه‌رانسه ١٩ـ هۆنگكۆنگ ـ چین ٢٠ ـ تایوان\nڕێکه‌وت: 2012-01-28 16:41:15\nبه‌شی ( هه‌واڵه‌كانى كوردستان و ئێران (٨ى رێبه‌ندان) )


نووسینه‌وه‌ی درۆ | ماڵێک لە ئاسمان\nکه ته‌له‌فۆنی بۆ کردم زۆر ترسام و تا ماوه‌یه‌ک له شوێنی خۆم سڕو حه‌په‌ساو نه‌متوانی هیچ وه‌ڵامێک بده‌مه‌وه، هه‌ر که وتی، شێخ غه‌فووری قه‌ترانیم، به‌ڕێزم ده‌مناسیت یان نا؟ یه‌کسه‌ر شڵه‌ژام و نه‌متوانی هیچ بڵێم، هه‌ر که ده‌مویست شتێ بڵێم، وشه‌کان تا نیوه‌ی ده‌هاتن و دوایی ده‌یانزانی به‌ر گوێی کێ ده‌که‌ون زوو ده‌گه‌ڕانه‌وه. بێگومان ده‌مناسی، کێ هه‌یه شێخی قه‌ترانیی نه‌ناسێت، ئه‌و موسته‌شاره کۆنه‌ی نیوه‌ی ئه‌م شاره موڵکی ئه‌وه، به پاره کێی بوێ ده‌توانێ بیکرێ و چ شوێنێکی حه‌ز لێ بوو به ئیمزایه‌ک ده‌یخاته سه‌ر موڵکی خۆی،ئه‌و زانی که من هیچ ناڵێم، بۆیه درێژه‌ی به قسه‌کانی دا: زۆرم پێ خۆشه سه‌ردانێکم بکه‌یت، پرۆژه‌یه‌کی نووسینت ده‌خه‌مه به‌ر ده‌ست و له ماوه‌ی مانگێکدا گه‌ر بۆم ته‌واو بکه‌یت، ئه‌وا پاره‌یه‌کی خه‌یاڵیت ده‌ده‌مێ قه‌ت خه‌ونیشت پێوه نه‌بینیبێت،هه‌ر ئێستا زه‌نگی ده‌رگای ده‌ره‌وه‌ت لێ ده‌درێ، بڕۆ بیکه‌ره‌وه‌و پیاوێک زه‌رفێکی پڕ پاره‌ت ده‌داتێ، ئه‌وه نیوه‌ی خه‌ڵاته‌که‌ته‌و نیوه‌که‌ی تریش ئه‌و کاته وه‌رده‌گری که ته‌واوی ده‌که‌ی، من خۆم حه‌زم ده‌کرد بێم بۆ لات، به‌ڵام ئیشێکی کتووپڕ هاته پێشه‌وه و دوو سێ وه‌زیر دێنه لام، تۆ ده‌توانی بڵێیت نامه‌وێ و نایکه‌م، به شه‌ره‌فی ئه‌م جووته سمێڵه که له کۆتایی شه‌سته‌کانه‌وه نه‌متاشیووه و له حه‌فتاکانیشه‌وه شانه‌ی به‌رنه‌که‌وتووه، که‌س حه‌دی نییه ده‌ستت تێوه بدات، یان هه‌ڕه‌شه‌ت لێ بکات، به‌و گۆڕه‌ی دایکم سوێند ده‌خۆم گه‌ر ناته‌وێ، بڵێ نایکه‌م، به‌ڵام پێم خۆشه به‌یانی سه‌عات نۆ سه‌رێکم لێ بده‌ی تا بزانی ئه‌و پاره خه‌یاڵییه بۆ چ پرۆژه‌یه‌ک وه‌رده‌گری؟ هه‌تا بڵێی بۆ که‌سێکی شاره‌زای وه‌ک تۆ ئاسانه. قسه‌که‌ی ته‌واو نه‌کردبوو زه‌نگی ده‌رگای ده‌ره‌وه لێ دراو هه‌ر به ته‌له‌فۆنه‌که‌وه که به‌ده‌ستمه‌وه بوو چووم کردمه‌وه‌و پیاوێک زه‌رفێکی پێ داوم و خواحافیزی لێ کردم، شێخی قه‌ترانی گوێی له‌وه بوو که خواحافیزیم لێ کرا، وتی: خۆ ده‌زانی شوێنی ئیشه‌که‌م له کوێیه؟ منیش وتم به‌ڵێ،به‌یانی دێیت به‌ڕێزم؟ باشه به‌یانی یه‌کتری ده‌بینین.\nکه ته‌له‌فۆنه‌که‌م داخسته‌وه، ئینجا هه‌ستم کرد که زه‌رفێکی گه‌وره‌و ئه‌ستوور به‌ده‌ستمه‌وه‌یه، به‌خۆم وت: باشه من ئه‌مه‌م بۆ وه‌رگرت، په‌له‌م چی بوو؟من چووزانم پرۆژه‌که چییه؟ من چی بنووسم؟ له‌چیدا شاره‌زام؟، به‌ڵام له‌لایه‌کی تریشه‌وه له قه‌رزدا نوقم بوو بووم، هێنده بێ پاره بووم یه‌ک ژه‌مم ده‌خوارد، پێنج ساڵیش ده‌بوو پێڵاوێکم له کۆنه‌که‌ش نه‌کڕی بوو، دوو جار ویستم ژن بێنم و بێ پاره‌یی پێی تێکدامه‌وه.چوار جار له‌شوێنی خۆم هه‌ڵکه‌ندرام، چونکه پاره‌ی کرێم له کاتی خۆیدا نه‌بوو تا بیده‌م. ئه‌مه بۆ من فرسه‌تێک بوو هه‌موو پارچه شکاوه‌کانی ژیانم پێکه‌وه بنێمه‌وه،هه‌ر شوێنێک خوار بووه‌ته‌وه راستی بکه‌مه‌وه. کوێ دڕاوه سیکۆتینێکی لێ بده‌م و بێ غه‌م بنووم. بیرم له‌وه کرده‌وه هه‌ر ئه‌مرۆ، هه‌ر ئێستا به‌م پارانه‌وه شار و ولات جێ بێڵم و پێی تێ نه‌که‌مه‌وه، به‌ڵام ده‌مزانی ده‌ستی درێژی ئاغای قه‌ترانیی له هه‌ر شوێنێک بم ده‌مگاتێ، ئه‌و که‌سێک بوو به ئاسانیی لێی قوتار نه‌ده‌بووم، که‌سانێکی هه‌بوو به پاره هه‌موو شتێکیان بۆ ده‌کرد، ته‌نانه‌ت دۆزینه‌وه‌ی منیش، بۆیه هه‌ر زوو وازم له‌و خه‌یاڵه هێنا، به‌ڵام منی بۆ چییه؟ که‌سێکی وا بۆ ده‌بێ ڕێی که‌وتبێته کۆڵانه ته‌سک و قوڕاوییه‌کانی یه‌کێکی وه‌کو منه‌وه.من له هه‌موو ژیانمدا کێبێکم نووسیووه، رووم نایه‌ت سڵاو له نووسه‌ره باشه‌کان بکه‌م و وه‌ک نووسه‌ر خۆم به خه‌ڵک بناسێنم، ئه‌و رۆژه به‌لای خانووی یه‌کێتی نووسه‌راندا تێپه‌ڕیم و هێنده شڵه‌ژام خه‌ریک بوو عه‌ره‌بانه‌یه‌کی ده‌ستگێڕ بمکات به‌ژێره‌وه‌و شووتییه گه‌وره‌کانی که هه‌ر یه‌که‌یان به‌قه‌ت به‌رده قاره‌مانێک ده‌بوون وردو خاشم بکه‌ن و بمهاڕن. له به‌ر بی پاره‌یش شه‌ش جار بۆیان چاپ کردومه‌ته‌وه، کتێبه‌که‌شم له‌سه‌ر ئه‌وه‌یه چۆن ده‌توانی یاداشت و بیره‌وه‌رییه‌کانی خۆت بنووسیته‌وه که ئاسان بێ بۆ خوێندنه‌وه‌و به‌که‌ڵک بێ بۆ خوێنه‌ر و بۆ مێژوو.\nبۆ به‌یانی، پێنجی بوێ بۆ نۆ له‌به‌رده‌رگای شێخی قه‌ترانیدا کورسییه‌کیان بۆ ده‌ست نیشان کردم تا دانیشم و چاوه‌ڕێ بکه‌م تا بانگم ده‌کاته ژووره‌وه. من ئه‌م شه‌و نه‌مده‌زانی ئه‌و پاره زۆرانه چی لێ بکه‌م و له کوێ بیشارمه‌وه، ناچار ئه‌م به‌یانییه له‌گه‌ڵ خۆمدا هێنامن نه‌وه‌ک ڵیم بدزن یان رێنه‌که‌وین و من بیده‌مه‌وه. من ئه‌م شه‌و گه‌ر بڵێم نه‌نووستووم درۆ ناکه‌م، تا به‌یانی خه‌یاڵێک، وه‌ک من منداڵ بم ده‌ستی ده‌دامه ده‌ست خه‌یاڵێکی تر، تا به‌یانی چاوم ده‌نووقاند و له‌ده‌رگای خه‌وم ده‌داو خه‌و وه‌ک فریشته‌یه‌کی دڵڕه‌ق نه‌یده‌کردمه ژووره‌وه، ده‌یوت رۆڵه تۆ سه‌رت لێ تێکچووه، ئێره ئه‌م شه‌و ماڵی تۆ نییه. بیرم له‌م موسته‌شاره ده‌کرده‌وه که تا حکومه‌تی جاران له ده‌سه‌ڵاتدا بوو شه‌ری بۆ ده‌کرد و پیاوی بۆ ده‌کوشت، ئه‌م تا دوا هه‌ناسه پیاوی ده‌کرد به قورگی حکومه‌تدا و حکومه‌تیش تا ده‌یتوانی پاره‌ی ده‌کرد به قوڕگیدا.تا وا ده‌وڵه‌مه‌ند ده‌بێ ئیتر بۆ نانخواردنێک وئاوده‌ستێکیش ده تا دوازده که‌سی وه‌ک حیمایه له‌گه‌ڵدا ده‌بێت ، تا رۆژێکیان له ئاوده‌ستی مزگه‌وتێکدا ده‌بێ و ده‌نگێکی زۆر گه‌وره‌و سه‌یرله به‌رده‌می مزگه‌وته‌که‌وه به‌رز ده‌بێته‌وه،له ده‌ستی منداڵێکه‌وه ده‌مه‌قاچانێک ده‌ته‌قێنرێ، یان فیشه‌که‌شێته‌یه‌ک به‌ره‌و ئاسمان هه‌ڵده‌درێ، که‌س نازانێ چییه‌و کامیانه. پیاوێک له حیمایه‌کانی وا ده‌زانێ ته‌قه‌یان لێ کردووه ، ده‌ست ده‌کات به ته‌قه و تا هێمنی ده‌که‌نه‌وه دوو که‌س بریندار ده‌کا، شێخی قه‌ترانیش له ترسا لایه‌کی ده‌که‌وێته کونی ئاوده‌سته‌که‌وه‌و هه‌موو گیانی پیس ده‌بێ و داوای سابوون و جلی تازه ده‌کات تا له‌وێ خۆی ده‌گۆڕێ و به تووڕه‌یی ده‌چێته‌وه بۆ ماڵه‌وه وتا ڕاپه‌ڕینه‌که نایه‌ته ده‌ره‌وه. له دواچرکه‌دا که‌س نازانێ بۆ؟ له‌و کاته‌دا که پیاوه‌کانی ده‌یانتوانی ده‌ست بکه‌نه‌وه‌و خه‌ڵکێکی بێ شومار بکوژن و وه‌ک گه‌ڵای زه‌رد هه‌ڵیانوه‌رێنن، په‌شیمان ده‌بێته‌وه‌و پشت له حکومه‌تی باوک ده‌کات و رووش له دایکی وه‌ته‌ن، فه‌رمان به پیاوه‌کانی ده‌دا بچنه ریزی گه‌له‌وه، ئیدی دوای ئه‌وه به دوو ده‌قیقه بینای ئه‌من به گوله‌ی چه‌که قورسه‌کانی وه‌ک بێژنگ ده‌بێژێ و پیاو دوای پیاو به ده‌ست هه‌ڵبڕین و ده‌سته‌سرێکی سپییه‌وه خۆیان ته‌سلیم به گه‌ل ده‌که‌ن و شار ده‌که‌وێته ده‌ستی خه‌ڵکه‌وه.ئیدی شێخی قه‌ترانی له خۆفرۆشێکه‌وه که هیچ سابوونێک له دونیادا پاکی ناکاته‌وه، به دوو ده‌قیقه ده‌بێته قاره‌مان و دڵسۆزترین و پاکترین نیشتمانپه‌روه‌ر.\nپێم سه‌یر بوو، خۆی هاته ده‌ره‌وه‌و وتی فه‌رموو چاوه‌رێتم، ده‌ستی برد و ته‌وقه‌یه‌کی گه‌رمی له‌گه‌ڵ کردم و کورسییه‌کی نیشان دام و منیش پێش ئه‌وه‌ی دانیشم قومه ئاوێکم خوارده‌وه که له‌سه‌ر مێزه‌که بۆ من دانرابوو چونکه به بینینی ئه‌و هه‌ستم کرد من تینوومه‌و ساڵێکه ئاوم نه‌خواردۆته‌وه، وتی( به‌خێر بێی به‌رێزم، من کاتم زۆر نییه، بۆیه یه‌کسه‌ر حه‌ز ده‌که‌م پێت بڵێم که بۆچی تۆم بۆ ئه‌و کاره هه‌ڵبژاردووه)، منیش وتم (کاری چی)؟ وتی( تۆ کتێبێکت هه‌یه له‌سه‌ر نووسینه‌وه‌ی یاداشت و بیره‌وه‌ری، ئه‌وه‌ی جێگای سه‌رنجی من بوو ئه‌و رسته گرنگه‌ی سه‌ر به‌رگه‌که‌ی بوو که نازانم هی چ نووسه‌رێکی به‌ناوبانگی جیهانییه،من زۆر ناخوێنمه‌وه‌و وه‌ک ده‌زانی کاتم نییه بیده‌م به وشه، به‌ڵام هی پرۆست ناوێکه که ده‌ڵێ،( ئه‌و که‌سه‌ی وا ده‌زانێ رابردوو ناگوڕدرێت، تا ئێستا یاداشته‌کانی خۆی نه‌نووسیوه‌ته‌وه).وتم( راسته ، به‌س بۆ ئه‌وه سه‌رنجی جه‌نابتی راکێشاوه) ؟ ( له‌وه‌وه بۆم ده‌رکه‌وت که مرۆڤ ده‌توانێ راستگۆ نه‌بێ له یاداشته‌کانیدا که ده‌ینووسێته‌وه)، (به‌ڵێ وایه ، من له‌و بروایه‌دام زۆر درۆ ده‌کرێ و به خوێنه‌ر و میژوو ده‌فرۆشرێته‌وه).(تکا ده‌که‌م ئه‌م قسانه ته‌نها به‌ینی خۆمان بێت)، (دڵنیا به له‌وه)، به خه‌مێکه‌وه درێژه‌ی به قسه‌کانی داو وتی:( من ماوه‌یه‌ک پێش ئێستا خه‌ریکی نووسینه‌وه‌ی بیره‌وه‌رییه‌کانم بووم، دوایی که ته‌واوم کرد و خوێندمه‌وه، زۆر ناخۆش و بێ رووداو و بێ نرخ هاته به‌ر چاوم، هه‌ستم کرد گه‌ر ئه‌وه من بم، هیچ که‌سێ نه له ئێستادا، نه له داهاتوودا رێزی من ناگرێت، ره‌نگه لێم بترسن، به‌ڵام ئه‌وه‌ی من به‌دوایدا ده‌گه‌ڕێم ڕێزه)؟. ( به‌ڵێ بێگومان، رێز له‌هه‌موو شتێ گرنگتره)،( من ده‌مه‌وێ ئه‌و خه‌ڵکه رێزم بگرن، تۆ لێم تێده‌گه‌ی؟)، ( جا قوربان بۆ به من ده‌ڵێی، خۆ من خه‌ڵکم له دژی تۆ هان نه‌داوه)؟، پێکه‌نی و وتی، ( نا، نا مه‌به‌ستم ئه‌وه نه‌بوو، مه‌به‌ستمه بڵێم ده‌مه‌وێ تۆ راسپێرم بیره‌وه‌ریییه‌کانم بۆ بنووسیته‌وه به‌جۆرێک وه‌ک که‌سێکی رێزدارو خۆشه‌ویست سه‌یر بکرێم)، ( من چۆن ده‌توانم بیره‌وه‌ری بۆ تۆ بنووسمه‌وه، من چووزانم تۆ چۆن ژیاوی) ؟ (ئه‌وه یاداشته‌کانم بیبه‌و بیخوێنه‌وه، چ پرسیارێکیشت هه‌بوو، ده‌توانی هه‌موو رۆژێ له ماوه‌ی ئه‌م مانگه‌دا بۆ سه‌عاتێک بێیت بۆ لام پرسیارم لێ بکه‌یت و ئه‌وه‌ی نووسیوته بۆم بخوێنیته‌وه، ئه‌وه‌شی ده‌مه‌وێت لای خۆت یادداشت بکه‌یت، له سه‌عات ده‌وه تا یازده زۆر باشه؟ به‌ڵام راستت ده‌وێ من بۆیه ئه‌و دێره گرنگه‌ی سه‌ر به‌رگی کێتبه‌که‌تم به نموونه هێنایه‌وه و ئه‌و هه‌موو پاره‌یه‌ت ده‌ده‌مێ، تا تۆ هه‌ندێ شت بۆ من دروست بکه‌ی که له ژیانی مندا روویان نه‌داوه، به‌ڵام حه‌زم ده‌کرد روویان بایه). .منیش پرسیم ( چیت ده‌ویست رووبدا)؟ (من حه‌ز ده‌که‌م هه‌ندێ شتم بۆ دروست بکه‌ی که لای خه‌ڵک شوێنێکی جوان و پڕ رێز په‌یدا بکه‌م، بۆ نموونه من حه‌ز ده‌که‌م به‌و منداڵییه، پێش نۆزده‌ی حوزه‌یرانی 1950 نان و که‌بابێکم له‌گه‌ڵ پیره‌مێردا له چاپخانه‌که‌ی خواردبێ،ئایا ئه‌مه ئاسانه، شیاوه؟ شتی وا ده‌کرێ؟ یان له‌سه‌ره‌تای شه‌ست و دوودا دوو که‌سی گه‌وره‌م پێش مردنیان بینیبێت،.یه‌که‌میان له‌به‌رده‌رکی سه‌را گۆرانی شاعیرم بینیبێ و گله‌یی له ته‌ندروستی خۆی کردبێ و وتبێتی که ئه‌م گه‌ده‌یه‌ی ئه‌و رۆژێ ده‌یکوژێ و پێی وتبم که من له داهاتوودا ده‌بمه نیشتمان په‌روه‌رێکی گه‌وره‌ی ئه‌م وڵاته. دووم که‌سیش نه‌جمه‌دینی مه‌لایه‌و له گه‌ڕه‌کی سه‌رچیمه‌ن تووشم بوو بێ به تووشییه‌وه‌و له‌و به‌ری شه‌قامه‌که‌وه هاتبێ بۆ ئه‌م به‌رو منی وه‌ستاندبێ و پێی وتبم : ئه‌وه رۆڵه تۆ بۆ سه‌رێکم لێ ناده‌ی له که‌شتی نووح، پێم خۆشه یارمه‌تیم بده‌ی له فێربوونی قوتابییه‌کانم که تا ئێستا گه‌یشتوونه‌ته شه‌ش هه‌زار و پێنجسه‌د که‌س.که‌مێک بێده‌نگ بوو، چاوه‌ڕێی کرد شتێک بڵێم و وه‌ڵامێکم هه‌بێ، من له‌و قسانه حه‌په‌سابووم ، ئه‌و بێ ئاگا درێژه‌ی به قسه‌کانی دا، به‌ڵام به تۆنێکی غه‌مگینتره‌وه وه‌ک له‌پڕ هه‌ستی کردبێ که‌وتۆته رووبه‌رێکی ترسناک و پڕ مینه‌وه که تازه ناتوانێ بگه‌ڕێته‌وه. زۆر حه‌ز ده‌که‌م له منداڵیمدا به‌شداری خۆپیشاندانم کردبێ چونکه قه‌ت نه‌مکردووه، له‌به‌ر منداڵی که‌س منی نه‌گرتبێ و هه‌ر سه‌یریشیان نه‌کردبم و پێیان وتبم لاچۆ نه‌گبه‌ت برۆ بۆ ماڵه‌وه دایکت چاوه‌ڕێت ده‌کات. حه‌ز ده‌که‌م به ده‌یه‌ها شتی وام بۆ دروست بکه‌یت که نه‌مکردوون، به‌ڵام که بۆت دروست کردم ده‌بێته راستی و بڕوام پێ ده‌که‌ن و ده‌چێته میژووه‌وه، ویستم شتێ بڵێم، ئه‌و زوو فریا که‌وت و وتی ره‌نگه ئێستا پێم بڵێی که مێژوو هێنده گێل نییه، به‌ڵام بروام پێ بکه زۆر گێله، هه‌زاره‌ها شتی وای به‌سه‌ردا تێده‌په‌ڕێ. ده‌پێم بڵێ ئێستا ده‌ڵێی چی؟\nمن ده‌بێ بیری لێ بکه‌مه‌وه، تا به‌یانی کاتم بده‌رێ دوا وه‌ڵامی خۆمت ده‌ده‌مێ، به‌یانی سه‌عات ده دێمه‌وه لات. باشه وا ده‌که‌ین و خواحافیز.\nئێستا وا هاتوومه‌ته‌وه بۆ ماڵه‌وه‌و نازانم چی بکه‌م؟ بیر له‌وه ده‌که‌مه‌وه که به هه‌فته‌یه‌ک ده‌توانم بیره‌وه‌رییه‌کانی ئه‌م که‌سه بنووسمه‌وه‌و تا ئه‌به‌د ده‌وڵه‌مه‌ند بژیم، به‌ڵام له‌هه‌مان کاتدا هه‌ست ده‌که‌م که من درۆ ده‌نووسمه‌وه‌و به درۆ ده‌وڵه‌مه‌ند ده‌بم، من ده‌مه‌وێ وشه بگۆڕمه‌وه به پاره،دێڕه‌کانم بفرۆشم و به‌خته‌وه‌ریی پێ بکڕم. ئه‌وه‌ش ته‌نها من ناگڕێته‌وه‌و خه‌ڵکێکی زۆر ئێستا وا ده‌که‌ن و ناویان لێ ناوه بژێوی ژیان؟ئه‌و هه‌موو ده‌وڵه‌مه‌نده درۆزنانه، خۆ هه‌ر من نیم، گه‌ر بۆ ئه‌وان ڕه‌وا بێ بۆچی بۆمن ڕه‌وا نییه؟ڕه‌وا نییه، چونکه من جیاوازم، ئایا به‌راست من جیاوازم؟ جیاوازییه‌که‌م له چیدایه؟ له‌وه‌دایه که قبووڵی ناکه‌م و وشه‌کانم نافرۆشم، جا که‌ی ئه‌وه فرۆشتنه؟ ئه‌ی ئه‌وه گه‌ر فرۆشتن نه‌بێ، ناوی ده‌نێی چی؟ بژێوی؟ ها ها ها له‌م بژێوییه، له‌م خۆ هه‌ڵخه‌ڵه‌تاندنه، به‌ڵام خۆ ناوی منی به‌سه‌ره‌وه نابێ، کێ چووزانێ من نووسیوومه؟ هه‌ر پارچه کاغزێک ناوی منی به‌سه‌ره‌وه نه‌بێ ، با منیش نووسیبێتم، هی من نییه. گه‌ر خۆم باسی نه‌که‌م، خۆ ئاغای قه‌ترانی بڕوا ناکه‌م خۆی بشکێنێ و بڵێ فڵان که‌س بیره‌وه‌رییه‌کانی بۆ نووسیوومه‌ته‌وه،ئه‌وانه ده‌مێکه شکاون، دوو پێکی شه‌وانه ده‌خواته‌وه‌و باسی منیان بۆ ده‌کات، به‌س که‌س به‌راست لێی وه‌رناگرێت، وه‌ک هه‌میشه وا ده‌زانن نووکته‌یان بۆ ده‌کات، ئه‌ی ئه‌گه‌ر وه‌ریان گرت؟ ئینجا با وه‌ریبگرن، من تا ئه‌وسا ده‌وڵه‌مه‌ند ده‌بم و له فه‌قیری رزگارم ده‌بێ و شار و وڵاتیان بۆ به‌جێ دێڵم. جا ئه‌وه به‌جێشم هێشت، بۆ هه‌ر کوێ بڕۆم، ئه‌و درۆیه وه‌ک سێبه‌ره‌که‌م به دوامه‌وه ده‌بێ و ژیانم ده‌کاته جه‌هه‌نه‌م. که بیره‌وه‌رییه‌کانم نووسییه‌وه ده‌بێ ئه‌وه‌ش باس بکه‌م، جا من با خاوه‌نی کتێبی بیره‌وه‌ریی بم، مه‌رج نییه خۆم یادداشته‌کانم بنووسمه‌وه، بروا ناکه‌م ئه‌و هێزه‌م هه‌بێ باسی خۆم بکه‌م، که‌سێ باسی خۆی ده‌کات هێزێکی له بن نه‌هاتووی تیا بێت،من ئه‌و هێزه‌م نییه، ده‌توانم باسی ئاغای قه‌ترانیی بکه‌م ، به‌ڵام باسی خۆمم بۆ ناکرێ.ئاغاش ئه‌و هێزه‌ی نییه بۆیه ده‌یه‌وێ من بۆی بنووسمه‌وه. ده‌یه‌وێ من درۆی بۆ هه‌ڵبه‌ستم. ئای خوایه چی بکه‌م؟ ئه‌و پاره‌یه‌ش زۆره، هه‌ر زۆر زۆره بۆ نووسینه‌وه‌ی درۆیه‌کی وا ئاسان، ئای که نووسینه‌وه‌ی درۆ ئاسانه، سه‌یری ئه‌و هه‌موو کتێب و رۆژنامه‌و گۆڤارانه بکه، به ده‌گمه‌ن نه‌بێ، پڕن له درۆ، پڕن له ناشریکردنی مێژوو، مێژوویه‌ک که لام جێگای گومانه که ئه‌و هه‌موو درۆیانه‌ی به‌سه‌ردا تێده‌په‌ڕێ.ئای له‌و هه‌موو نووسه‌ره خراپانه‌ی ئێمه هه‌مانه،له‌و هه‌موو رۆژنامه‌نووسه ترسنۆک و درۆزنانه، وه‌ی له‌و هه‌موو شاعیره مێبازانه که‌ته‌نها له‌به‌ر خاتری ڕاوکردنی کچ، نازی ژنێک شیعر ده‌ڵێن. به‌ڵام خۆ من لێپرسراو نیم له مێژوو، هیچ گرێبه‌ستێکم له‌گه‌ڵ نه‌به‌ستووه،من مه‌سئوولم له به‌خته‌وه‌ریی خۆم، ئه‌مه ده‌نووسم و ده‌وڵه‌مه‌ند ده‌ژیم و که‌مێک نازی خۆم هه‌ڵده‌گرم و خانوویه‌ک ده‌کرم و سه‌فه‌ر ده‌که‌م و دنیا ده‌بینم، گه‌ر ئه‌و درۆیه نه‌که‌م ئه‌مانه‌م بۆ ناکرێ، جا با نه‌کرێ، گرنگ ئه‌وه‌یه سه‌ربه‌رز بم، به‌ڵام کێ نرخی ئه‌و سه‌ربه‌رزییه‌م ده‌زانێ؟ پێم بڵێ کێ ده‌یزانێ؟ هه‌موو شتێ ون ده‌بێ، به‌ڵام ئایا به‌راست هه‌موو شتێ ون ده‌بێ،تا وه‌ڵامی ئه‌و پرسیاره نه‌ده‌مه‌وه یه‌ک وشه نانووسم. گه‌ر هه‌موو شتێ ون بێ، ئه‌وا هه‌ر ئێستا ده‌ست ده‌که‌م به نووسینی یادداشته‌کان، به‌ڵام گه‌ر ترووسکاییه‌ک هه‌بێ بۆ ون نه‌بوونی هه‌موو شتێ، ئه‌وا هیچ نانووسم وهه‌ر به‌یانی بێت پاره‌که‌ی بۆ ده‌به‌مه‌وه، با بزانم تا سبه‌ی ده‌گه‌مه کوێ؟


یۆنان هەوڵدەدات ببێتە " پردێک " لە نێوان ئەوروپا و وڵاتانی عەرەبیدا\nوەزیری دەرەوەی یۆنان نیکۆس دیندیاس\nوەزیری دەرەوەی یۆنان لە کۆتایی کۆڕبەندێکدا لە ئەسینا لەگەڵ وەزیرانی دەرەوەی وڵاتانی عەرەبیدا وتی " یۆنان دەیەوێت ببێتە پردێک لەنێوان ڕۆژهەڵاتی دەریای ناوەند و کەنداو و بەڵکان و ئەوروپادا."\nناونیشانی کۆبوونەوەکە " کۆڕبەندی فیلیا ( کۆڕبەندی هاوڕێیەتی) " بوو، وەزیری دەرەوەی یۆنان نیکۆس دیندیاس وتی " ئامانج لە کۆڕبەندەکە بونیادنانی هاوڕێیەتی و ئاشتی و خۆشگوزەرانیە لە ناوچەکەدا." نیکۆس دیندیاس هەوڵدەدات پەیوەندییەکان پتەوتر بکات بەتایبەتی لە بوارەکانی وزە و ئاسایشدا.\nبەپێی شیکەرەوە سیاسییەکان ئەم کۆبوونەوەیەی نێوان یۆنان و عەرەبەکان مەبەست لێی پێکهێنانی بەرەیەکی هاوبەشە لە ڕووبەڕووبوونەوەی خواستەکانی تورکیادا لە بواری سەرچاوە سروشتیەکان لە ڕۆژهەڵاتی دەریای ناوەنددا.\nهەریەک لە وەزیری دەرەوەی سعودیە ئەمیر فەیسەڵ بن فەرحان و وەزیری دەرەوەی بەحرەین عەبدول لەتیف بن ڕاشد و وەزیری دەرەوەی قوبرس نیکۆلاس گریستۆدۆلیدس و وەزیری دەرەوەی میسڕ سامح شوکری و وەزیری دەوڵەتی ئیماڕات بۆ کاروباری هاریکاری نێودەوڵەتی ڕیم هاشمی بەشدارییان لە کۆڕبەندەکەدا کرد.\nبەپێی سەرچاوەیەکی وەزاری، وەزیری دەرەوەی فەڕەنسا ژان ئیڤ لۆدغیانیش لەڕێی ڤیدیۆوە بەشداری لە کۆڕبەندەکەدا کردووە.\nلەلای خۆیەوە وەزیری دەرەوەی میسڕ سامح شوکری " پێشوازی لە هاریکارییە نوێیەکان کرد لەگەڵ یۆنان و وڵاتانی عەرەبی و وڵاتانی کەنداودا لە بواری ئاسایشدا."\nشوکری جەختی کردەوە لە " پێویستی پتەوکردنی سەقامگیری لە ناوچەکەدا و هەروەها سوود وەرگرتن لە سەرچاوەکانمان و دەستەبەرکردنی داهاتووییەکی باشتر بۆ گەلەکانمان."


دمیتری مێدڤێدێڤ سه‌ركه‌وتن له ده‌نگدانی سه‌رۆكایه‌تی ڕوسیادا به‌ده‌ستده‌هێنێت\nدمیتری مێدڤێدێڤی به‌ربژاری ده‌سـتنیشـانكراوی سه‌رۆكی ڕوسی ڤلادیمیر پـوتن له هه‌ڵـبژاردنی سه‌رۆكایه‌تی ڕوسـیادا سه‌ركه‌وتنێـكی مه‌زنی تۆماركردووه و پـتر له سه‌دا 70 ی ده‌نگه‌كانی به‌ده‌ستهێناوه.\nگه‌وره‌ترین ژماره‌ی هاوڵاتیـیان له‌سه‌ر ئاسـتی وڵات له ده‌نگدانی سه‌رۆكایه‌تی ڕۆژی یه‌كشه‌ممه‌دا به‌شـداریـیان كرد، به‌ڵام گروپـی گۆڵۆس كه گروپـێـكی سه‌ربه‌خۆی مافه‌كانی ده‌نگده‌رانه ده‌ڵێت چه‌ندان په‌یوه‌ندی ته‌له‌فونیـیان له لایه‌ن ده‌نگده‌رانه‌وه له‌گه‌ڵدا كراوه و گازنده‌ی ئه‌وه ده‌كه‌ن كه به زۆر ناچار كراون بچن ده‌نگ بده‌ن.\nهاوكات شـاندێـكی چاودێریكردنی كۆمه‌ڵه‌ی په‌رله‌مانی ئه‌نجومه‌نی ئه‌وروپایی ده‌ڵێت ئه‌نجامه‌كانی هه‌ڵـبژاردنه‌كه خواسـتی هاوڵاتیـیانی ڕوسـیایی ده‌خاته ڕوو، به‌ڵام ڕێـگرتنی ناڕه‌وا له ده‌سه‌ت‌گه‌یشتنی هاوڵاتیـیان به میدیادا سه‌رجه‌م عه‌داله‌تی ده‌نگدان ده‌خاته به‌ر گومان.\nله یه‌كه‌مین كۆنفرانسی ڕۆژنامه‌وانیدا له‌و ده‌مه‌وه‌ی هه‌ڵـبژاردنی سه‌رۆكایه‌تی ئه‌نجام دراوه به‌ڕێز مێدڤێدێڤ وه‌ك سه‌رۆكی وڵات ده‌سه‌ڵاتی ته‌واوی كاروباری ده‌ره‌وه‌ی وڵاته‌كه‌ی سه‌رپه‌رشـتی ده‌كات. ناوبراو گوتی سه‌رۆك ڤلادیمیر پـوتن پـۆسـتی سه‌رۆك وه‌زیر له فدراسـیۆنی ڕوسـیادا ده‌گرێته ده‌ست.


سیاسەت بەپێچەوانەی ھونەری دەوڵەتداری - هاوپەیمانیی نیشتیمانى\nلە لایەن هاوپەیمانى 2018/11/03\nنوسینی: جانێت بیڵ\nشارەوانیی ئازاد؛ یەکێکە لەو بیردۆزە سیاسییانەی کە بە کردارکردنی دیموکراسیی و رێساکانی بەلاوە گرنگە. ئەم بیردۆزە پێچەوانەی زۆربەی ئەو بیردۆزانەی، کە ھەن، لەگەڵ ئەو نەریتە باوەدا نییە کە پێییوایە ئەو دەوڵەت و سیستمی حوکمڕانییەی، ئەوڕۆ لە وڵاتانی ئەوروپای رۆژئاوادا ھەن. لە راستیدا دیموکراسین؛ بگرە بە پێچەوانەوە وای دەبینێت، ئەوانە دەوڵەتی کۆماریین و بانگەشەی دیموکراسیی دەکەن. راستیت دەوێت، دەوڵەتە کۆمارییەکان، ھەم لە دەوڵەتی شانشینیی و ھەم لە دیکتاتۆرەکان زیاتر “دیموکراتین”. لەوەدا، کە خاوەنی گەلێک جۆر لەو دەزگایانەن کە بەشێوەی جیاواز نوێنەرایەتی دەکرێن؛ بەڵام لە تەک ئەوەشدا ھەر دەوڵەتن، خاوەنی ئەو پێکھاتە پاوانخوازییەن کە کەمایەتیی تێیدا دەبتە فەرمانڕەوا بەسەر زۆرینەدا.\nدەوڵەت بە گوێرەی ئەوەی رێکخراوە و بەو رەفتارەی کە ھەیەتی لە زۆربەی خەڵک جیاکراوەتەوە. لەراستییدا کراوە بە مڵۆزم بەسەر ژنان و پیاوانی ئاسایی کۆمەڵ و دەستەڵاتی بەسەریاندا تاقیدەکاتەوە و بڕیار لەسەر ژیانیان دەدات. دەستەڵاتی دەوڵەت لە ئاکامدا؛ پشت بە بەکارھێنانی توندوتیژیی دەبەستێت، لەڕەگی بەگەڕخستنی ئەو یاسایانەی خۆی قۆرخی کردوون. ھەروەھا بە پشتیوانیی ئەو ھێزی سوپا و پۆلیسەی ھەیەتی. کاتێ دەستەڵات بەو شێوە نایەکسانە دابەشدەکرێت، دیموکراسیی بەدینایەت. بۆیە تاکو ئەو کاتەی خەڵک لە دانانی یاسادا پەراوێز بخرێن، تەناتە ئەگەر ئەو دەوڵەتە کۆمارییش بێت، لەگەڵ زۆربەی کۆمەڵانی خەڵکدا یەکناگرێتەوە.\nئەگەر بەراورد لەنێوان شارەوانیی ئازاد و دەڵەتدا بکەین؛ شارەوانیی ئازاد ئەو جۆرە دیموکراسییە پێشخدەخات کە دەوڵەت ناتوانێت خەوش و لارییەکانی خۆی پێبشارێتەوە، چونکە ئەو دیموکراسییەی شارەوانیی ئازاد پێشیدەخات، دیموکراسییەکی راستەوخۆیە و لە رێگەیەوە ھاووڵاتییان دەتوانن پێکەوە، بە وردیی لە کۆمیونێتییەکەیاندا کارەکانی خۆیان ھەڵبسوڕێنن و بڕیاربدەن، لەبری ئەوەی دەوڵەت کارەکانیان بۆ راپەڕێنێت.\nبە بەراورد لەگەڵ بیردۆزەکانی نوێنەرایەتیکردن “دیموکراسی”؛ شارەوانیی ئازاد لەنێوان سیاسەت و ھونەری دەوڵەتدارییدا، ھێڵێکی تەواو جیاواز دەکێشێت، بەگوێرەی نەریتی باو و بۆ دڵنیابوون، ئەم بۆچوونە باوانەی ئەوڕۆ ھەن، تاڕادەیەک ھاوتان و لە یەکترەوە نزیکن. سیاسەت لە خۆ ئاسا بیری لێدەکرێتەوە، بریتییە لە چەند پێکھاتێکی بنچینەیی نوێنەرایەتی سیستمەکانی حکومەت؛ ھەروەھا بریتییە لە کۆمەڵێک رێباز و رێسا و کردار کە “خەڵک” لە رێگەیانەوە، گروپێکی بچوک چەند کەسێک – سیاسییەکان- یان سیاسییەک ھەڵدەبژێرن، بۆ ئەوەی بەناوی ئەوانەوە قسە بکەن و لەیاساداناندا یان لە جێبەجێکردنی کارکاندا، نوێنەرایتەییان بکەن.\nھەروەکو دەزانین ئەم سیاسیانەی ناو ناوەندی سیاسەت، پەیوەندییان بە پارتە سیاسییەکانەوە ھەیە، دەبێت لەو کۆمەڵە خەڵکە پێکھاتبن کە پەیوەست و شێلگیرن بە بەرنامەیەکی سیاسیی یان فەلسەفەکەوە. لە روی تیۆرییەوە، ئەو سیاسییانەی سەر بە پارتێکن، قسە بۆ پارتەکەی خۆیان دەکەن و بەرنامە و فەلسەفەی پارتەکەیان پێشدەخەن. کاتێک کە ھەڵبژاردنی حکومیی نزیکدەبێتەوە، پارتە سیاسییە جیاوازەکان، پاڵێوراوە سیاسییەکانی خۆیان دەھێننە پێشەوە و بە پشتیوانی ژمارەیەکی زۆر لە راوێژکاران، ھەڵمەتی ھەڵبژاردن دەستپێدەکەن، بەمەبەستی رازیکردنی ھاووڵاتیان، بۆ ئەوەی دەنگیان پێبدەن. بەشێوەیەک کە ھەر پارتە و بەشان و باڵی پاڵێوراوەکەی خۆیدا ھەڵدەدات و لە شکۆی رقەبەرەکەی دەدات. لەسەروبەری ھەڵمەتی ھەڵبژاردنەکەدا، پاڵێوراوەکان تێڕوانینی خۆیان سەبارەت بە کێشە گرنگ و ھەنوکەییەکان دەردەبڕن، بەم کارانەیان تێڕوانینە جیاوازەکان لەسەر بابەتەکان روون دەبنەوە و دەنگدەرانیش لەوانەیە لەو بژاردە جیاوازانە کە پاڵێوراوەکان بە گوێیاندا داون، بگەن.\nدوای ئەوەی دەنگدەران بە ئاگاییەوە، توانا و لێوەشاوەیی یەکبەیەکی پاڵێوراوەکانیان ھەڵسەنگاند، بەھیواوە دەنگ بە پاڵێوراوی دڵخوازی خۆیان دەدەن. ئەو پاڵێوراوانەی بەشداریان لە کێبڕکێی ھەڵبژاردنەکەدا کردووە و زۆربەی دەنگدەران باوەڕیان بە لێوەشاوەییان ھێناو، دەبن بە کاربەدەست لەو جێگەیەی ھەوڵیان بۆ داوە. گوایە ئەم کاربەدەستە تازانە، ھەر کە قاچیان خستە ناو اڕەوی باڵەخانەی دەستەڵاتی دەوڵەتەوە، بۆ خواستی ئەو خەڵکانەی دەنگیان پێداون، بەبێ ماندووبوون قۆڵی کارکردن ھەڵدەماڵن. ھەر وەکو بەگوێماندا دەدرێت؛ [ئەم پاڵێوراوە ھەڵبژێردراوانە] (دەبنە کەسانی خاوەن توانا و بڕیار) و زۆر بە وردیی پابەند دەبن بەو بەڵێنانەی لە ماوەی ھەڵمەتی ھەڵبژاردنەکاندا رایانگەیاندبوو. بێگومان لەو کاتانەشدا کە بۆ دانانی یاسایەک دەنگدەدەن یان بڕیار لەسەر بابەتێک دەدەن، گوایە بەرامبەر بەو خاڵانەی کە دەنگدەران لەسەریان دەنگیان پێداون، بەھەڵوێست و دڵسۆز دەبن. کەواتە ئەگەر بەو گەزە بێت، کاتێک یاسایەک یان فەرمانێکی دەوڵەتیی یان ھەرجۆرە کردارێک ئەنجام دەدرێت، دەبێت رەنگدانەوەی خواستی زۆربەی ھاووڵاتیان بێت.\nھەموو خوێنەرێکی ھۆشیار دەبێت ئەوەی بەلاوە روون بێت کە ئەوە، جگە لە خەیاڵپڵاوی مەدەنیانەی چینێک لە ناو کۆمەڵگەدا، شتێکی دیکە نییە و ئەو “دیموکراسیە” خەیاڵییە و دوورە لەوەی بتوانێت خواستی خەڵک لە خۆی بگرێت. سیاسییەکان کەسانی کارزانن و بەرژەوەندی پیشەکەیان لە درۆکردندایە، ئەمەش لەپێناو بەدەستھێنانی دەسەڵاتدا، بەدیاریکراویش دەسەڵاتێک کە لە رێگەی ھەڵبژاردنیانەوە، پێیدەگەن یان کاتێک کە لە فەرمانگەیەکی باڵادا دەستبەکار دەبن. …\nھەڵەیەکی گەورەیە ئەم سیستمەمە بە سیاسەت بناسێندرێت، گونجاوترە بە لێزانیی لە بەڕێوەبەردنی کاروباری دەوڵەت ناوببرێت، چونکە لەسەر بنەمای پیشە و پلەوپایە دانراوە، قۆرخکراوە و راستیی و چەوتیی بەلاوە گرنگ نییە. سیستمەکانی ئەم کۆمەڵە خەڵکە پلەوپایەدارە، بەرگی دیموکراسیی لەبەرکردووە، گاڵتە بەو ئامانجە دیموکراسییانە دەکەن کە خۆیان باوەڕیان پێیان نەبووە، بەڵام لەکاتی ھەڵبژاردنەکاندا، لە رووی دەنگدەراندا پەیمان و ئەمەکدارییان بۆیان دەربڕیوە. ئەم کاربەدەستە لێزانانەی دەوڵەت، لەجیاتی ئەوەی ھاووڵاتیان بەھێزبکەن، کەچی لەھەموو دەستەڵاتێک دایاندەماڵن، تەنیا ئەوەیان پێڕەوادەبینن کە پێکھاتەیەک بن لە “باجدەر” و لە “دەنگدەر” وەکو ئەوەی ھێندە بێتوانابن و خۆیان نەتوانن کاروباری خۆیان ھەڵبسوڕێنن.\nئەوان دەیانەوێت ھاووڵاتیان، دەستەوەسان بن و لێگەڕێن تا ئەوان خەمخۆری بەرژەوەندییەکانیان بن. ئەوان دەیانەوێت ھاووڵاتیان بە تەنیا لە رۆژانی ھەڵبژاردن و باجدا بەشداریی “سیاسەت” بکەن، چونکە “گردبوونەوەی ھاوڵاتیان” رەوایی بە سیستمەکەیان دەدات، بە پارەی ئەو باجە کە لە خەڵک\_ھاووڵاتی وەردەگیرێت، سیستمەکەیان بەگەڕ دەخەن. پاشان لە دوای ھەڵبژاردنەکان، ھەڵسوڕێنەرانی بەدەستەڵاتی دەوڵەت، دەیانەوێت خەڵک سەرقاڵی کاروباری تایبەتی خۆیان بن و ھیچ کاریان بە کار و چالاکی “سیاسییەکانەوە” نەبێت. لە راستییدا، کاتێک خەڵک بەرگی کەمتەرخەمیی فڕێدەدەن و دەیانەوێت بەشداریی چالاکانەی ژیانی سیاسیی بن، ئەم ھەنگاوەیان رەنگبێ گرفت بۆ دەوڵەت دروستبکات، لەوەدا کاتێک سەرنج لەو جیاوازییانە دەدەن کە لەنێوان ژیانی ھەنوکەیی خۆیان و ئەو قسە پوچانەدا ھەیە کە پێشتر بە گوێیاندا دراوە.\nتێبینی: ئەم نوسینە بەشێکە لە کتێبی “سیاسەتی سۆشیال ئیکۆلۆجی\_ شارەوانیی ئازاد” کە ساڵی ٢٠١٨ لە کوردستان چاپکراوە.\nعێراق لە نێوان بەرداشی ئەمریکاو ئێراندا